Παπούτσια φθινόπωρο - χειμώνα 2014-2015 : Όλες οι τάσεις της μόδας στα πόδια σας ! - TRUE Woman\nAugust 29, 2014 by Truewoman\nΦθινόπωρο λοιπόν και επιστροφή στην πεζή πραγματικότητα της καθημερινότητας μας . Τι χρειάζεται μαι γυναίκα για να περάσει έναν ευχάριστο και όμορφο χειμώνα ; Καλά το καταλάβατε το απόλυτο ζευγάρι παπούτσια ! Υπέρ θηλυκές γόβες , ροκ χαμηλές μπότες , sporty slip-on , οι επιλογές αμέτρητες . Για να σας βοηθήσει να κάνετε την σωστή επιλογή το truewoman.gr σας προτείνει να ανακαλύψετε τα απόλυτα παπούτσια που προστάζουν οι τάσεις της μόδα για το φθινόπωρο 2014 – χειμώνα 2015 .\nΠαπούτσια φθινόπωρο – χειμώνα 2014/2015 , οι τάσεις που ξεχωρίζουν .\nΟι μεγαλύτερες επιδείξεις μόδας μας εξέπληξαν ευχάριστα αφού οι τάσεις που προτείνουν για το φετινό φθινόπωρο και χειμώνα χαρακτηρίζονται απ΄την μεγάλη ποικιλία τους . Αίγλη και παγιέτες , λάμψη και κρύσταλλα ή ακόμη απίθανα εμπριμέ . Τα γυναικεία παπούτσια του φθινοπώρου 2014 – χειμώνα 2015 αποδεικνύουν πως οι δημιουργοί είχαν την έμπνευση να μετατρέψουν τα πόδια μας σε λαμπερά αστέρια που θα φωτίσουν τον μουντό χειμώνα .\nΤα ψηλοτάκουνα μποτάκια δεν είπαν ακόμα την τελευταία τους λέξη . Το φετινό φθινόπωρο και χειμώνα οι σχεδιαστές υπερέβαλαν εαυτόν παρουσιάζοντας αμέτρητα σχέδια . Ο Valentino επέλεξε να προσθέσει δυναμισμό και σπίθα σε απλά και κομψά ψηλοτάκουνα μποτάκια προσθέτοντας πουά και σκιές έντονου χρώματος ! Στον οίκο Dries Van Noten το πορτοκαλί έχει την τιμητική του προσφέροντας μας μποτάκια που κόβουν την ανάσα .\nΤέλεια για ένα αντρόγυνο look με απόλυτο στιλ τα μποτάκια με κορδόνια επανασχεδιάζοντε για άλλη μια φορά ώστε να μπορέσουν να προσαρμοστούν σε όλα τα στιλ . Ο Moschino αναδεικνύει την ποπ πλευρά τους υιοθετώντας ένα κίτρινο χρώμα και εμπριμέ πουά , ενώ ο Burberry προτιμά να αναδεικνύει τον ρομαντισμό παρουσιάζοντας μποτάκια γεμάτα λουλούδια αποτυπωμένα σε λευκό δέρμα .\nΕίναι γνωστό πια πως το αντίπαλο δέος της γόβα στιλέτο αποτελεί πλέον η πλατφόρμα . Το φθινόπωρο – χειμώνα 2014 – 2015 συναντάμε sneakers , σανδάλια και derbies με τακούνι τύπου πλατφόρμα . Απίστευτο και όμως αληθινό ! Στην επίδειξη του Jean-Paul Gaultier η απόλυτη διαφάνεια επιβάλετε ωστόσο στους οίκους Prada και Diane Von Fursentenberg τα ζωντανά χρώματα έχουν την τιμητική τους για ένα εκθαμβωτικό βάδισμα .\nΑπίστευτα αισθησιακό με μια ελάχιστη δόση αυστηρότητας η γόβα στιλέτο με λουράκι είναι σίγουρα ένα απ΄τα λίγα παπούτσια που μπορεί να ξυπνήσει την μοιραία γυναίκα που όλες κρύβουμε μέσα μας . Ψηλοτάκουνο ή χαμηλοτάκουνο το παπούτσι αυτό καταφέρνει πάντοτε να κάνει αίσθηση όπως άλλωστε είδαμε στην επίδειξη Marc Jacobs . Αίσθηση μας έκανα επίσης η πλειάδα χρωμάτων και υλικών που μας παρουσίασε ο Jason Wu χωρίς να ξεχνάμε βέβαια την απίστευτη γοητεία που είδαμε στα παπούτσια της Emilia Wickstead .\nΠερνώντας στα υλικά που βρίσκονται στην αιχμή της μόδας του φθινοπώρου – χειμώνα 2014 – 2015 συναντάμε το crocodile , εγωκεντρικό και κομψό ταυτόχρονα καταφέρνει να επιβληθεί σε μια απ΄τις κύριες τάσης της σεζόν . Οι επιλογές μας ; Δυο : το υιοθετούμε με μικρές λεπτομέρειες όπως είδαμε στις επιδείξεις Ferragamo και Lanvin ή παίζουμε το του ολικού croco στιλ όπως είδαμε στα μοντέλα H&M και Max Mara .\nΗ υφή python συνεχίζει να δίνει τα διαπιστευτήρια της δίνοντας συνεχώς το παρών σε όλες τις μεγάλες επιδείξεις μόδας και κάθε σεζόν καταφέρνει να μεταμορφώνεται και να σαγηνεύει τα παπούτσια μας ! Σανδάλια πλατφόρμες , μπότες , γόβες και derbies ντύνονται πλέον με την διάσημη φιδίσια υφή . Και αν αναφέρουμε τα python τακούνια μιλάμε ίσως για ένα απ΄τα Must του φθινοπώρου 2014 – χειμώνα 2015 .\nΘέλετε να πετύχετε καθώς-preppy look ; Κανένα πρόβλημα μην διστάσετε να κάνετε δώρο στον εαυτό σας ένα υπέροχο ζευγάρι μοκασίνια , εμπριμέ ή με φιόγκο η κλασική και νεοαστική τους εμφάνιση μας κάνει να λυγίζουμε . Και αν δεν μπορείτε να απομακρυνθείτε απ΄τα ψηλοτάκουνα σας κανένα πρόβλημα , ο οίκος Paul Smith έρχεται να σας σώσει παρουσιάζωντας τα απόλυτα ψηλοτάκουνα μοκασίνια του φετινού χειμώνα !\nΝτυμένα με πολύτιμες πέτρες , πέρλες και στρας τα φετινά γυναικεία χειμωνιάτικα παπούτσια θα λάμψουν σαν πυροτέχνημα χάρη στην δημιουργικότητα και τις εμπνεύσεις των Marni , Barbara Bui και Alexander McQueen . Ζήσαμε επίσης τον κεραυνοβόλο έρωτα στα sneakers διακοσμημένα με καθρεφτάκια που είδαμε στην παρουσίαση Dévastée .\nΌπως πάντα κολακευτικά για όλες τις γυναίκες fashionista τα sneakers κατάφεραν επιτέλους να εισχωρήσουν στις συλλογές των μεγαλύτερων οίκων μόδας . Στην παρουσίαση μάλιστα του οίκου Channel φθινόπωρο – χειμώνα 2014 – 2015 τα sneakers είχαν την τιμητική τους κι αν μιλήσουμε για τον οίκο Jacquemus τότε μιλάμε για απόλυτη κυριαρχία αφού όλα τα μανεκέν του οίκου περπάτησαν την πασαρέλα φορώντας Adidas Superstar .\nΤο τακούνι έχει πλέον εξελιχθεί στην λεπτομέρεια που δίνει μια δόση τρέλας στα παπούτσια μας . Τα σχήματα τους τολμηρά , γεμάτα χρώμα , γραφικά και λαμπερές λεπτομέρειες . Για τις πιο τολμηρές ο οίκος Miu Miu παρουσίασε μάλιστα τακούνια που αποτελούνται από βίδες και καρφιά !\nΕλπίζουμε να μοιραστείτε μαζί μας τον ενθουσιασμό που νιώθουμε με την παρουσίαση των γυναικείων παπουτσιών του φθινοπώρου 2014 – χειμώνα 2015 αφού αν μη τι άλλο η πλειοψηφία των παπουτσιών που παρουσιάστηκαν είναι εκθαμβωτικά , μοναδικά και με εμφάνιση που κόβει την ανάσα . Προσπαθήσαμε να κάνουμε την επιλογή σας ευκολότερη αν και με τόσες προτάσεις κάτι τέτοιο είναι αδύνατον . Εμείς καταλήξαμε στον να τα θέλουμε όλα !\nTags: Γυναικεία μόδα, μόδα, Μόδα 2015, παπούτσια, παπούτσια 2014, Παπούτσια 2015, Παπούτσια φθινόπωρο - χειμώνα 2014-2015 :, Παπούτσια φθινόπωρο 2014, Παπούτσια χειμώνας 2015, φθινόπωρο, χειμώνας


Σε ύφεση η μεγάλη φωτιά στα Σαχτούρια στη Νότια Κρήτη.... Κινδύνευσαν οι πυροσβέστες - Dream FM 90,7\nΣε ύφεση βρίσκεται από τις 9 το πρωί η μεγάλη φωτιά στη Νότια Κρήτη και η οποία έφτασε μέχρι την Αγία Γαλήνη.\nΔεκάδες πυροσβέστες καθώς και τα δύο ελικόπτερα έχουν ριχτεί στη μάχη με τις φλόγες.\nEνώ σύμφωνα με τα όσα είπε o Γενικός Περιφερειακός Διοικητής της Πυροσβεστικής κ. Γιάννης Μαραγκάκης, από την πύρινη λαίλαπα κινδύνευσαν, σπίτια, αλλά ακόμα και οι ίδιοι οι πυροσβέστες.\nΗ φωτιά σύμφωνα με τον ίδιο δεν έχει πια ενεργό μέτωπο και όπως είπε χαρακρητιστικά “Ευτυχώς αποφύγαμε την εκκένωση του οικισμού της Αγίας Γαλήνης. Είχαμε δύσκολη βραδιά“.\n«Στο Πέρασμα της η πυρκαγιά έχει καταστρέψει ελαιώνες, χορτολιβαδικές εκτάσεις, δασικούς πυρήνες των περιοχών και αγροτικές καλλιέργειες», σύμφωνα με τον κ. Ταταράκη ο όποιος είπε στο ΑΠΕ: «Δέκα χρόνια δήμαρχος, πρώτη φορά βλέπω τόσης μεγάλης ένταση φωτιά που να μας κρατάει καθηλωμένους… Καταβάλλουμε υπεράνθρωπες προσπάθειες και ευχόμαστε να καταλαγιάσουν οι άνεμοι».\n(Βίντεο – φωτογραφίες: Κωνσταντίνος Κουκουλάκης)


istorikesphotografies ΙΣΤΟΡΙΚΕΣ ΦΩΤΟΓΡΑΦΙΕΣ: ΠΡΟΣΚΟΠΙΣΜΟΣ ΣΤΗΝ ΕΡΜΙΟΝΗ\nΝοταράς , Μίμης Μπουκουβάλας , Μιχαήλ Παπαμιχαήλ , Γαβριήλ Σχοινάς , Τάσος Σχοινάς , Μίμης Βασιλείου, Βασίλης Οικονόμου ,Γαβριήλ Νάκος , Γιώργος Πάτσος , Κώστας Βλάχος , Νίκος Τράκης ,Παπαγεωργίου , Πάνος Μερτύρης , Άγγελος Πραχαλιάς ,Νίκος Βόλης , Ανάργυρος Μπαρδάκος , Ιωάννης Σαρρής(νυν Ιερέας) , Σταμάτης Δωροβάτας , Ιωάννης Κυρίτσης , Διαμαντής Πασχάλης , Γιάννης Σπετσιώτης, Γιάννης Μαρμαρινός , Σταμάτιος Γιαννάκος, Δημήτρης Σχοινάς , Νίκος Βογανάτσης , Δημήτρης Κυρίτσης , Δημήτρης Χατζησωκράτης , Σταμάτης Βογανάτσης.\nΑπό τους παραπάνω ορισμένα παιδιά κάνοντας ορισμένα σεμινάρια και διαβάζοντας προσκοπικά βιβλία ,έγιναν στελέχη και συνεργάτες μου. Ο Γιώργος Νοταράς έγινε Αρχηγός ομάδος, ο Μίμης Μπουκουβάλας Αρχηγός Ακέλας (των Λυκόπουλων ),ο Μάκης Γκάτσος Υπαρχηγός Ομάδας κ.λ.π.\nΛαβαίναμε μέρος σε όλες τις Εθνικές και Θρησκευτικές εκδηλώσεις. Δίναμε και θεατρικές παραστάσεις στο Μέγαρο Συγγρού που γέμιζε με κόσμο.\nΚάθε δεκαπέντε ημέρες περίπου Σάββατο ή Κυριακή ανάβαμε φωτιά την λεγόμενη campfire.Γύρω απ’ αυτή όλοι οι πρόσκοποι και τα λυκόπουλα κάναμε ένα μεγάλο κύκλο και τραγουδούσαμε διάφορα προσκοπικά τραγούδια καθώς και το προσκοπικό τραγούδι της φωτιάς.\nΤα μεν λυκόπουλα έκαναν κύκλο γύρω από τον Ακέλαν τους (τον Αρχηγό τους) και φώναζαν δυνατά «ΑΚΕΛΑ ΠΑΝΤΑ ΠΡΟΘΥΜΟΙ ΓΙΑ ΤΟ ΚΑΛΟ ΝΑΙ ΝΑΙ». Οι δε Ναυτοπρόσκοποι γύρω από εμένα . Εγώ έλεγα τη λέξη «ΕΣΩ» και αυτοί απαντούσαν «ΕΤΟΙΜΟΣ».\nΥπήρχαν δύο συνθήματα όπως το ''ΕΣΩ ΕΤΟΙΜΟΣ'' και το «ΑΙΕΝ ΑΡΙΣΤΕΥΕΙΝ» που σήμαιναν ότι ο πρόσκοπος έπρεπε να είναι έτοιμος να κάνει πάντα το καλό και το δεύτερο να είναι πάντα άριστος σε όλα, παντού και πάντα πρόθυμος για το καλό.\nΚάναμε διάφορες εκδρομές με καΐκια ή αυτοκίνητα .Ο κόσμος της Ερμιόνης είτε είχε παιδιά στις ομάδες είτε όχι μας αγκάλιασαν από την πρώτη στιγμή με αγάπη. Πραγματικός ξεσηκωμός.\nΔεν θα ξεχάσω την ημέρα που τα παιδιά έδωσαν κατόπιν σεμνής τελετής ενώπιον Θεού και ανθρώπων στα Μανδράκια και στο κέντρο Τροκαντερού την υπόσχεση του Προσκόπου. Υπήρξε το αδιαχώρητο από τον κόσμο.'' (Μαρτυρία του Θεόδωρου Μπανιώκου στον Θωμά Σκούρτη)


Πρωταγωνίστρια του Alpha δηλώνει: «Δέχτηκα άπειρη σεξουαλική παρενόχληση» - MaryMary.gr\n«Δικαίωμα μου είναι να μην θέλω παιδί»\n13 Απριλίου 2018 · ΠΑΣΧΑΛΗΣ ΤΖΑΝΑΣ\nΤην Τατιάνα Μελίδου την έχει γνωρίσει καλύτερα μέσα από την σειρά του Alpha, Τατουάζ.\nΗ ηθοποιός μίλησε στο You και αναφέρθηκε σε ένα ζήτημα που τελευταία έχει απασχολήσει πολύ. Την σεξουαλική παρενόχληση.\nΔέχτηκα άπειρη, ήταν ένας από τους λόγους που είπα ‘’δεν αντέχω, φεύγω’’. Πήγαινα σε ένα casting και μου έστελνε μετά μήνυμα ο casting director αν ήμουν διατεθειμένη να κάνω κάποιο «συμβιβασμό» με τον σκηνοθέτη ή τον παραγωγό…Προσπαθούν να καταλάβουν πού είσαι, πού κινείσαι και τι είσαι διατεθειμένη να κάνεις. Ανάλογα με το πώς θα απαντήσεις, αυτό θα συνεχιστεί. Εγώ απαντούσα πολύ straight και δεν συνεχιζόταν. Όταν ένας παραγωγός σε φωνάζει στο δωμάτιο του ξενοδοχείου του το βράδυ, σίγουρα δεν σε θέλει για casting. Αν πας ξέρεις τι κάνεις», είπε η Τατιάνα Μελίδου.\nΝευρίασε η Μέγκι με την Καγιά και δεν φαντάζεσαι τι είπε!\nΌπως διάβασες χθες εδώ, η Βίκυ Καγιά δήλωσε πως μετάνιωσε που είναι το «ναι» στη Μέγκι Ντριο για το GNTM. Και αυτό δεν είναι κακό γιατί τώρα η Βίκυ Καγιά ...\nΜια αποκαλυπτική συνέντευξη που ρίχνει σε φως σε πολλά από αυτά που ακούγαμε. Η Angelina Jolie αποφάσισε να μιλήσει για το διαζύγιο της από τον Brad Pitt και μιλώντας δακρυσμένη στο Entertainment Today ...\nΜε απόλυτη ειλικρίνεια μίλησε στην Jameela Jamil ο Sam Smith! Ο τραγουδιστής μοιράστηκε βαθιές σκέψεις του και αποκάλυψε πως πολλές φορές περνάει από το μυαλό του η εγχείρηση αλλαγής φύλου. «Δεν προσδιορίζεσαι με ένα ...\nΑν το puffer μπουφάν σου έχει τραβήξει το ενδιαφέρον, αλλά δεν ξέρεις πως να το βάλεις, οι σταρ δυο δίνουν λύσεις.


Η αγάπη για τον Μέσι έγινε εφιάλτης για ένα 7χρονο αγοράκι\n08 Δεκεμβρίου 2018 16:36\nΓια μια μπλούζα! Η αγάπη για τον Μέσι έγινε εφιάλτης για ένα 7χρονο αγοράκι\nΤα «15 λεπτά φήμης» που γνώρισε ένα αγοράκι από το Αφγανιστάν κατέληξαν να γίνουν κόλαση για την οικογένειά του.\nΗ Ελένη Μενεγάκη έγινε... «αγιοβασιλίτσα» για χάρη του Alpha! (ΕΙΚΟΝΑ)\nΗ ιδέα να εμφανιστεί στο διαδίκτυο με με τη φανέλα του Μέσι φτιαγμένη από πλαστική σακούλα δεν άρεσε στους Ταλμπάν με αποτέλεσμα η οικογένειά του να αναγκαστει να αφήσει το σπίτι της.\nΤο αγοράκι, ο Μουρτάζα Αχμάντι, ηλικίας επτά ετών σήμερα, έγινε πρώτο θέμα στα ΜΜΕ πριν από δύο χρόνια όταν ο αδελφός του τού έφτιαξε μια μπλούζα από μια πλαστική σακούλα στα χρώματα του μπλε και του άσπρου με το όνομα του Μέσι και τον αριθμό 10 που φέρει στη φανέλα του.\nΌμως, η ξαφνική φήμη που απέκτησε τού απέφερε μια συνάντηση με το ίνδαλμά του αλλά προκάλεσε προβλήματα στην οικογένειά του, που είναι μέλη της μειονοτικής εθνότητας των Χαζάρα, στον τομέα Τζαγκόρι της κεντρικής επαρχίας Γκάζνι.\nΠροηγούμενο Στα άκρα η κατάσταση στο Παρίσι! Επιχείρησαν να πυρπολήσουν το Drugstore Publicis στα Ηλύσια Πεδία τα «κίτρινα γιλέκα»\nΕπόμενο Δείτε την τιμωρία 10χρονης μαθήτριας από τον πατέρα της επειδή έκανε bullying σε συμμαθητή της - Το video που έγινε viral\nG7: Η Σύνοδος Κορυφής ενδέχεται να ολοκληρωθεί χωρίς να εκδοθεί κοινή ανακοίνωση - Δεν έχει ξαναγίνει


Fragile Balloon X Pan Pan – Vodena 111 EP | Paranoise Radio usePeakData: false, // [Flash 9 only] whether or not to show peak data (left/right channel values) - nor noticable on CPU useWaveformData: false,// [Flash 9 only] show raw waveform data - WARNING: LIKELY VERY CPU-HEAVY useEQData: false, // [Flash 9 only] show EQ (frequency spectrum) data useFavIcon: false // try to apply peakData to address bar (Firefox + Opera) - performance note: appears to make Firefox 3 do some temporary, heavy disk access/swapping/garbage collection at first(?) - may be too heavy on CPU }\nLabel: Numb Capsule, Release Date: April 2018\nΜπορεί να έχουν περάσει λίγες εβδομάδες από την ημέρα επίσημης κυκλοφορίας, όμως το συγκεκριμένο ΕP έχει στοιχειώσει τις μουσικές μας προτιμήσεις το τελευταίο διάστημα και αξίζει, πολύ, έστω και τώρα, να τo μοιραστούμε μαζί σας.\nΟ λόγος για το split EP δύο ταλαντούχων και ανερχόμενων καλλιτεχνών της εγχώριας σύγχρονης ηλεκτρονικής μουσικής σκηνής. Fragile Balloon και Pan Pan συνεργάζονται και κυκλοφορούν από κοινού μία πράγματι πολύ ενδιαφέρουσα και άρτια παραγωγικά δουλειά.\nΑς συστήσουμε πρώτα με λίγες λέξεις τους δύο παραγωγούς. Από την μία είναι ο Γιώργος Κοντογιαννίδης, αλλιώς Fragile Balloon, με καταγωγή την Έδεσσα. Ξεκίνησε να συνθέτει μουσική το 2007, ενώ παράλληλα σπούδασε μουσική τεχνολογία στην Θεσσαλονίκη. Ήταν από τα ιδρυτικά μέλη της Coo ομάδας και του διαδικτυακού μουσικού περιοδικού Breakaplate, ενώ το 2014 ίδρυσε την δισκογραφική Numb Capsule που μετρά μια σειρά από αξιόλογες κυκλοφορίες Ελλήνων καλλιτεχνών.\nΈχει δύο προσωπικές δουλειές στο ενεργητικό του με αυτό το alias, τα Lamprophonies και Spondylolisthesis, αλλά έχει κάνει αρκετά remixes σε άλλους εγχώριους καλλιτέχνες, όπως οι Tendts, Fabrics, Psychedelic Trips To Death, MarcelDune, Χρώματα, Manos Milonakis. Ακόμη έχει συμμετοχή με παραγωγές του σε διάφορες συλλογές από εταιρείες όπως οι View Master/Logarithm και From A Tree. Είναι υπεύθυνος επίσης του προσωπικού project Tsachlamsaac και εδώ μπορείτε να διαβάσετε μια παλιότερη συνέντευξή του στον Paranoise.\nΑπό την άλλη είναι ο Pan Pan, κατά κόσμον Παναγιώτης Πανταζής, γεννημένος στην Αθήνα και με σπουδές στην Αρχιτεκτονική, αλλά και έχοντας τις ιδιότητες του comic artist και illustrator, πέραν αυτής του μουσικού παραγωγού. Ως καλλιτέχνης κόμικ, έχει πραγματοποιήσει ως σήμερα 11 αξιόλογες εκδόσεις, ενώ αρκετές φορές δουλειές του φιλοξενήθηκαν σε ελληνικά περιοδικά και εφημερίδες.\nΩς μουσικός έχει κυκλοφορήσει διαδοχικά το άλμπουμ Someday, Maybe I won’t Mind το 2010, το That Pink Dot up in the Sky το 2012, το Missing Two Trains on Purpose έναν χρόνο αργότερα και το Αστροχόπ σε κασσέτα από την Already Dead Tapes το ’15. Επίσης έχει συμμετοχή με κομμάτια του σε συλλογές, όπως το Holy Athens* της Discotocopilla το 2013 και το Pill Sessions* της Nutty Wombat το ’17. Τέλος, έχει γράψει μουσική για να συνοδεύσει τα κόμικς του.\nH καινούρια κυκλοφορία τώρα, δηλαδή η κοινή δουλειά των δύο, το Vodena 111 EP όπως τιτλοφορείται, διατίθεται από την Numb Capsule από τα μέσα Απριλίου ψηφιακά, αλλά και σε μορφή CD σε μία καλαίσθητη έκδοση 100 αριθμημένων αντιτύπων από τις 23 Απριλίου. Πρόκειται για 6 κομμάτια, 3 από κάθε έκαστο, συνολικής διάρκειας 32 λεπτών. Ο πειραματισμός είναι κυρίαρχος σε όλα τα σημεία.\nFragile Balloon x Pan Pan - Vodena 111 EP [2018, Numb Capsule]\nΑρχικά οι συνθέσεις του Fragile Balloon, εκτείνονται σε τρία διαβαθμισμένα επίπεδα του Smile, με μια βουκολική εισαγωγή στο πρώτο για την ιδανική ατμόσφαιρα, ακολουθούμενο από experimental hip hop, idm στο δεύτερο, με jungle breaks για την απαραίτητη ένταση, με το τρίτο επίπεδο να παίζει στα όρια της idm και noise ώσπου μπαίνουν πάλι τα jungle breaks και γίνεται drum ‘n’ bass.\nAντιστoίχως, ο Pan Pan έχει τρεις διαβαθμίσεις του Love, με το δικό του μέρος να αρχίζει με μία υπέροχη μελωδία πάνω από διακριτικό, παροπλισμένο synth ώσπου αυτό καθίσταται επίκεντρο και οι αλλαγές ρυθμών και beats να δημιουργούν μία πανδαισία ήχων. Ό,τι πρέπει για να πάρει σειρά το δεύτερο επίπεδο, και ίσως καλύτερο σημείο της κυκλοφορίας. Έπειτα από μία ωραία lo-fi εισαγωγή, μπαίνει ως έκπληξη η ‘γλυκιά’ φωνή της Καλλιόπης Μητροπούλου, μέλους των Echo Tides, η οποία τραγουδά θυμίζoντας ελληνικό vintage pop από άλλη εποχή και δίνοντας ίσως την πιο “φωτεινή” στιγμή του ΕΡ, ενώ σε λίγα δευτερόλεπτα αλλάζει ξάφνου, πάλι ο ρυθμός, με τα τελευταία λεπτά του κομματιού να κινούνται σε lo-fi και glitch. Το τρίτο και τελευταίο επίπεδο είναι πιο χορευτικό, οδηγείται από ωραία electro εμπλουτισμένη με επαναλαμβανόμενο φωνητικό sample.\nΈνα πράγματι αξιόλογο EP που πρέπει να ακούσουν όλοι οι λάτρεις της ηλεκτρονικής. Μία από τις καλύτερες ελληνικές παραγωγές που ακούσαμε τον τελευταίο χρόνο. Πειραματικό και πρωτότυπο με όλη την σημασία των λέξεων.\n1. Fragile Balloon – Smile – 04:52\n2. Fragile Balloon – Smile Smile – 05:36\n3. Fragile Balloon – Smile Smile Smile – 05:47\n4. Pan Pan – Love Love Love –05:02\n5. Pan Pan – Love Love – 06:52\n6. Pan Pan – Love – 04:12\nThomey Bors – Every Minute is a Choice\nExclusive streaming: Christian Vasseur – Barreaux dans le ciel\nNumb Capsule, February 2018


Επίσημος εξοπλισμός K/DA για το League of Legends (LoL) | Logitech G\nΠαρουσίαση του επίσημου εξοπλισμού K/DA\nΗ συνεργασία του League of Legends με τη Logitech G δημιούργησε μια συλλογή αποκλειστικού εξοπλισμού απευθείας από το σύμπαν των K/DA. Μέσα από αυτήν τη συνεργασία, ζωντανεύουν θρυλικοί χαρακτήρες με εξοπλισμό Logitech G ο οποίος είναι ο καλύτερος στην κατηγορία του. Απογειώστε τις ικανότητές σας. Προσαρμόστε τον εξοπλισμό σας. Δώστε τον καλύτερο εαυτό σας.\nΕτοιμαστείτε να κλέψετε τις εντυπώσεις με τον εξοπλισμό K/DA. Κάθε τμήμα του εξοπλισμού διαθέτει προηγμένη τεχνολογία για gaming υψηλών επιδόσεων και έχει κατασκευαστεί με βάση την αισθητική K/DA. Πρόκειται για τον ολοκληρωμένο εξοπλισμό που χρειάζεστε για να ακούτε, να επικοινωνείτε και να σημαδεύετε με ακρίβεια τη στιγμή που πρέπει.\nΜΗΧΑΝΙΚΟ ΠΛΗΚΤΡΟΛΟΓΙΟ ΓΙΑ ΠΑΙΧΝΙΔΙΑ\nΠΟΝΤΙΚΙ ΥΨΗΛΩΝ ΕΠΙΔΟΣΕΩΝ ΓΙΑ ΠΑΙΧΝΙΔΙΑ\nΑΚΟΥΣΤΙΚΑ ΓΙΑ ΠΑΙΧΝΙΔΙΑ\nΑΣΥΡΜΑΤΟ ΣΕΤ ΜΙΚΡΟΦΩΝΟΥ–ΑΚΟΥΣΤΙΚΩΝ ΓΙΑ ΠΑΙΧΝΙΔΙΑ LIGHTSPEED RGB\nXL MOUSE PAD ΓΙΑ ΠΑΙΧΝΙΔΙΑ\nΑΣΥΡΜΑΤΟ ΠΟΝΤΙΚΙ ΓΙΑ ΠΑΙΧΝΙΔΙΑ LIGHTSPEED\nΑγορά PRO K/DA Περισσότερα για το πληκτρολόγιο PRO\nΑυτή είναι η καλύτερη έκδοση του αγαπημένου ποντικιού για παιχνίδια G502. Ακολουθήστε το παράδειγμα της Έβελιν και δείξτε ποιος κάνει κουμάντο με τον προηγμένο αισθητήρα για παιχνίδια HERO 25K ο οποίος προσφέρει μέγιστη ακρίβεια κατά την παρακολούθηση της κίνησης σε όλο το εύρος DPI\nΑγορά G502 K/DA Περισσότερα σχετικά με το G502\nΑπολαύστε δυνατό ήχο όπου και αν βρίσκεστε. Αποκτήστε ακουστικά που προσφέρουν εκπληκτική απόδοση ήχου κατά τη διάρκεια των παιχνιδιών, είτε βρίσκεστε μπροστά στον υπολογιστή είτε όπου αλλού θέλετε. Η Άρι λατρεύει το G333 με στιλ K/DA που της επιτρέπει να παραμένει εν κινήσει και να βελτιώνει το παιχνίδι της.\nΑγορά G333 K/DA Περισσότερα σχετικά με το G333\nΤο αποκλειστικό K/DA G733 συνδυάζει την τεχνολογία ασύρματης σύνδεσης LIGHTSPEED με τα εντυπωσιακά εφέ LIGHTSYNC RGB και τα φίλτρα μικροφώνου Blue VO!CE που προσφέρουν μεταδόσεις εξαιρετικής ποιότητας.\nΑγορά G733 K/DA Περισσότερα σχετικά με το G733\nΑποκτήστε τον χώρο που χρειάζεστε για να κυριαρχήσετε παρέα με την Evelynn. Παίξτε δυνατά με μια επιφάνεια που έχει ρυθμιστεί ειδικά για υψηλές επιδόσεις και προσφέρει ανώτερο έλεγχο με το ποντίκι. Είναι διακοσμημένη με μια φωτογραφία ολόκληρου του γκρουπ, στην οποία εμφανίζεται και η νέα συνεργάτιδά τους: η Σεραφίν.\nΑγορά G840 K/DA Περισσότερα σχετικά με το G840\nΕξουδετερώστε τους αντιπάλους σας με την ταχύτατη ασύρματη σύνδεση LIGHTSPEED και τον αισθητήρα για παιχνίδια HERO που προσφέρει ακρίβεια κατά την παρακολούθηση της κίνησης. Αυτό το ποντίκι έχει το στιλ των K/DA και είναι πάντα έτοιμο για δράση. Όπως και η Κάι’Σα.\nΑγορά G305 K/DA Περισσότερα σχετικά με το G305\nΠαρακολουθήστε το MORE των K/DA όπου εμφανίζεται και το G733


Η Αυστριακή ορχήστρα μπαρόκ στο Μέγαρο Μουσικής Αθηνών Σάββατο, 25 Φεβρουαρίου 2017\nΗ Αυστριακή ορχήστρα μπαρόκ στο Μέγαρο Μουσικής Αθηνών Newsletter\nΗ Αυστριακή ορχήστρα μπαρόκ στο Μέγαρο Μουσικής Αθηνών Κυριακή, 10 Απριλίου 2011 12:20\nΈνα μοναδικό μουσικό ταξίδι στην εποχή του Μπαρόκ θα έχουν την ευκαιρία να απολαύσουν όσοι βρεθούν στην Aίθουσα Αλεξάνδρα … Τριάντη του Μεγάρου Μουσικής Αθηνών στις 11 Απριλίου 2011. Η Αυστριακή Ορχήστρα Μπαρόκ της Βιέννης, το πιο γνωστό μουσικό σύνολο μπαρόκ της Αυστρίας, έρχεται για πρώτη φορά στην Ελλάδα για μια μοναδική συναυλία στα πλαίσια του τρίπτυχου αφιερώματος στην Βιέννη που παρουσιάζεται στην Αθήνα. Η πρώτη συναυλία του αφιερώματος με έργα της οικογένειας Στράους πραγματοποιήθηκε με μεγάλη επιτυχία στις 26 Φεβρουαρίου, ενώ η τρίτη «ανοιξιάτικη» συναυλία με τους σολίστ της Φιλαρμονικής της Βιέννης θα λάβει χώρα στις 5 Μαΐου στο Μέγαρο Μουσικής Αθηνών. Μοναδικά αριστουργήματα μουσικής του Χαίντελ, αλλά και έργα για φλάουτο και ορχήστρα του Βιβάλντι και Σαμαρτίνι, θα ερμηνεύσει το διάσημο αυστριακό σύνολο, συνοδεία σπάνιων χειροποίητων οργάνων εποχής (τσέμπαλο, φλάουτο μπαρόκ, όργανο, βιολί και βιόλα μπαρόκ, κ.α.) σε μια μουσική διαδρομή που διαπνέεται από το πνεύμα της θρησκευτικότητας του Πάσχα. Την Ορχήστρα θα διευθύνει ο μουσικός και καθηγητής του πανεπιστημίου του Λιντς της Αυστρίας Μάικλ Όμαν, ο οποίος συγκαταλέγεται ανάμεσα στους κορυφαίους δεξιοτέχνες του Μπαρόκ Φλάουτου. Από την ίδρυσή της το 2001 έως σήμερα, η Αυστριακή Ορχήστρα Μπαρόκ έχει έντονη παρουσία στη διεθνή σκηνή με πολυάριθμες συναυλίες σε ολόκληρο τον κόσμο, εμφανίσεις σε όλα τα μεγάλα διεθνή μουσικά φεστιβάλ, πλήθος ηχογραφήσεων, αλλά και τιμητικές διακρίσεις. Στη συνείδηση των μουσικοκριτικών έχει καταγραφεί ως μια από τις κορυφαίες ορχήστρες Μπαρόκ στον κόσμο, ενώ έχει αποσπάσει διθυραμβικά σχόλια για την σφριγηλή αυτοκυριαρχία της, τη δεξιοτεχνία, το κέφι, την τεχνική ακρίβεια, την πειθαρχημένη ενέργεια, την εκφραστικότητα, την γεμάτη πάθος και δυναμική ερμηνεία της. Η Αυστριακή Ορχήστρα Μπαρόκ έχει δώσει νέα ζωή στη μουσική μπαρόκ με την δεξιοτεχνία της και τη φρεσκάδα των ερμηνειών της, μακριά από την στατική, μουσειακή εκτέλεση, εξερευνώντας τον «ηλεκτρισμό» και την συναισθηματική ένταση που δημιουργείται μεταξύ κοινού και μουσικών. O Γκέοργκ Φρήντριχ Χαίντελ (23 Φεβρουαρίου 1685 - 14 Απριλίου 1759) ήταν Γερμανός συνθέτης της ύστερης περιόδου της μπαρόκ μουσικής, που διακρίθηκε κυρίως για τα ορατόριά του. Έζησε κατά το μεγαλύτερο μέρος της ζωής του στην Αγγλία και απέκτησε την αγγλική ιθαγένεια το 1726. Συνέθεσε concerti grossi, όπερες και ορατόρια. Το πιο διάσημο έργο του είναι το ορατόριο Μεσσίας. Επηρέασε βαθιά πολλούς από τους μεταγενέστερους συνθέτες, μεταξύ των οποίων ήταν ο Φραντς Γιόζεφ Χάυδν, ο Μότσαρτ και ο Μπετόβεν , ενώ το έργο του συνέβαλε στη μετάβαση από την εποχή της μουσικής μπαρόκ στην κλασσική μουσική. Οι συνθέσεις του περιλαμβάνουν περίπου 50 όπερες, 23 ορατόρια και πολλές συνθέσεις εκκλησιαστικής μουσικής, καθώς και ορχηστρικά κομμάτια. Ο Αντόνιο Βιβάλντι ( 1678 – 1741) ήταν Βενετσιάνος συνθέτης και βιολονίστας, από τους στυλοβάτες της Δυτικής Μουσικής. Γεννήθηκε στη Βενετία στις 4 Μαρτίου 1678. Την τέχνη του βιολιού τη διδάχθηκε από τον πατέρα του Τζιοβάνι Μπατίστα Βιβάλντι, επαγγελματία κουρέα, αλλά και αξιόλογο βιολιστή, μουσικό της Ορχήστρας του Αγίου Μάρκου. Το 1703 ο Αντόνιο χειροτονήθηκε ιερέας. Τον ίδιο χρόνο διορίστηκε καθηγητής βιολιού και αρχιμουσικός στο ορφανοτροφείο θηλέων «Οσπεντάλε ντι Πιετά» της Βενετίας. Δεν πέρασε πολύς καιρός και βρήκε την ευκαιρία να απαλλαγεί από τα θρησκευτικά του καθήκοντα, χωρίς να αποσχηματισθεί. Έτσι, αφιερώθηκε αποκλειστικά στη μουσική. Άρχισε να συνθέτει πυρετωδώς και να γίνεται γνωστός έξω από τα στενά όρια της Βενετίας. Από το 1718 ταξίδευε διαρκώς για να παρουσιάζει τα έργα του. Το 1725 παρουσίασε μια σειρά κοντσέρτων για έγχορδα και μπάσο κοντίνουο, με τον τίτλο «Il cimento dell\_' armonia e dell\_' inventione» («Η δοκιμή της αρμονίας με τη νεωτερική σύνθεση»). Τα τέσσερα πρώτα από αυτά αποτελούν τις «Τέσσερις Εποχές», το πιο γνωστό έργο του και ένα από τα δημοφιλέστερα έργα της μουσικής. Ο Βιβάλντι με το προσωπικό ύφος γραφής έθεσε τα θεμέλια του ώριμου κοντσέρτου μπαρόκ και επηρέασε συνθέτες, όπως ο Μπαχ και ο Τέλεμαν. Πολυγραφότατος, συνέθεσε περί τα 850 έργα, Όλοι οι διαγωνισμοί με προσκλήσεις του culturenow.gr\nΤοποθεσία Μέγαρο Μουσικής Αθηνών - Αίθουσα Αλεξάνδρα Τριάντη, Βασ. Σοφίας και Κόκκαλη 1, Αθήνα Ημερομηνία Δευτέρα 11 Απριλίου 2011, 20:00 Πληροφορίες Τηλ.: 210-7282333 Τιμές εισιτηρίων Διακεκριμένη: 55€, Α’ Ζώνη: 45€, Β’ Ζώνη: 32€, Γ΄ Ζώνη:22€, Παιδικό / Φοιτητικό: 15€ Σχετικές ειδήσεις


Recent content by jim2121 | Audio Video Club Greece\nRecent content by jim2121\nΕρώτηση για slot σε samsung tv\nΧαίρεται έχω μια samsung le32c530, την είχα αγοράσει το 2010. Στο πλαι έχει μια slot που μοιάζει με pcmia δεν γνωρίζω ακριβώς τι είναι, ούτε μπορώ να βρω. Αυτό που αναρωτιέμαι είναι, αν είναι πράγματι pcmia, μπορώ να συνδέσω μια εξωτερική κάρτα ήχου audigy 2 (pcmia) που είχα αγοράσει και μου...\nΑναπαραγωγή mkv αρχείων, υπότιτλοι\nΟκ ευχαριστώ, αν μπορεί να μας πει κάποιος με βεβαιότητα μήπως χάνω καμία ρύθμιση?\nΜε εξωτερικούς δεν έχω πρόβλημα, στα mkv δεν έπρεπε να τους δείχνει;\nXαίρεται, δεν γνωρίζω αν ποστάρω στο σωστό thread, αν όχι ας το μεταφέρει κάποιος mod. Αντιμετωπίζω το εξής: έχω μια samsung LE32C530 τελευταίο f/x και προσπαθώ να αναπαράγω ένα αρχείο mkv. Όλα καλά αλλά οι υπότιτλοι δεν εμφανίζονται, έψαξα στα εργαλεία για υπότιτλους αλλά δεν βρίσκει τίποτα...\nΧαίρεται, πριν κανα 6μηνο είχα αγοράσει μια samung le32c530(400É) για υπνοδωματιο έμεινα αρκετά ικανοποιημένος. Τώρα ψάχνω μια για το σαλόνι, οι ίντσες ας είναι από 32-40. Η απόσταση είναι ικανή και για 40αρα. Αυτό που με ενδιαφέρει είναι να έχει έναν καλό player για movies. Έτσι έλεγα να πάω...\nΧαίρεται έχω την 32c530 με το 1019 F/W με ημερομηνία 15-07-10 και πάω να περάσω το 1019 με ημερομηνία 22-07-10 που έχει το site ως τελευταίο, χωρίς καμία τύχη. Δεν έπρεπε να το βρίσκει? Ίσως να μην έχει κάποια διαφορά, αλλά έχω φάει σκάλωμα. Υπάρχει τρόπος να το περάσω? Υ.Γ. ποτέ δεν...\n1)Eίσαι σίγουρος ότι ακολουθείς σωστά την διαδικασία? Γιατί και εγώ το έκανα στην αρχή λάθος. Κατεβάζεις το αρχείο και το περνάς στο φλασάκι (εμένα ήταν clean μετά από φορμάτ χωρίς άλλα αρχεία μέσα.) Το τρέχεις από εκεί κανονικά (double click) και θα κάνει μόνο του (win) extract τα αρχεία. Στο...


Χάντμπολ: Και τώρα... τελικοί για την ΑΕΚ! - 16/06 19:18 : aek365\nΤετάρτη 16 ΙΟΥΝ 2021 - 19:18 1 ΣΧΟΛΙΑ\nΗ ομάδα χάντμπολ της ΑΕΚ νίκησε τη Δράμα με 34-22 στην αυλαία των πλέι οφ και πλέον βλέπει τους τελικούς και το τρέμπλ να πλησιάζει!-Το aek365 σας μετέδωσε live το ματς\nΑυλαία με τον καλύτερο τρόπο έριξε στα πλέι οφ η ομάδα χάντμπολ της ΑΕΚ. Η Ένωση, που έχει και το πλεονέκτημα έδρας επικράτησε με 34-22 της Δράμας για την 4η αγωνιστική των πλέι οφ και πλέον ρίχνει το βλέμμα της στους τελικούς του Πρωταθλήματος της Handball Premier, που θα ξεκινήσουν στις 22 Ιουνίου με στόχο το τρέμπλ!\nΟ Πλάθα μπήκε για 40 δευτερόλεπτα στο παρκέ (!), ενώ ο Ουγκάλντε που είχε υποστεί ρήξη χιαστών τον Νοέμβριο του 2020, μπήκε για να εκτελέσει πέναλτι και παρά την επέμβαση του τερματοφύλακα, πήρε την επαναφορά και σκόραρε!\nΗ ΑΕΚ μπήκε δυνατά στο παιχνίδι και σκόραρε κατά ριπάς (6-1), με την Δράμα να μην μπορεί να ακολουθήσει τον ρυθμό των «κιτρινόμαυρων» (7-3). Η Ένωση με καλές ενέργειες σε άμυνα και επίθεση έμεινε σε θέση οδηγού με χαρακτηριστική ευκολία (10-3), ενώ οι φιλοξενούμενοι δεν έδειχναν ικανοί να απειλήσουν (13-5). Έτσι, τα λεπτά περνούσαν και η ΑΕΚ μπήκε στα αποδυτήρια με το 15-8.\nΣτο δέυτερο ημίχρονο, η ΑΕΚ έριξε κάπως την έντασή της (18-11) και η Δράμα από την μεριά της προσπάθησε να πετύχει κάποια γκολ (21-14). Οι «κιτρινόμαυροι» με ψυχραιμία και καθαρό μυαλό διατήρησαν την διαφορά που είχαν... χτίσει (22-16), ενώ ξέφυγε ακόμα και στο +8 (27-19). Έτσι, από την στιγμή που δεν άλλαξε κάτι μέχρι τέλους (29-20) η ΑΕΚ πήρε ακόμα μια νίκη με 34-22.\nΤα πεντάλεπτα: 5-1, 7-2, 9-3, 12-5, 15-8, 15-8 (ημίχρονο), 18-10, 20-13, 22-17, 25-17, 28-19, 34-22.\nΑΕΚ: Μπάουερ, Αραμπατζής 4, Τζηράς 3, Δομπρής 7, Αθανασάκος 2, Νικολαΐδης 1, Κοσάνοβιτς, Στάθης, Πλάθα, Παπαδιονυσίου 2, Ουγκάλντε 1, Νούιτς 1, Καλόμοιρος 4, Μπουνέτα 4, Κεδέρης 4\nΔΡΑΜΑ: Τόσκας 6, Καβάζης, Αλμπάντης, Χαϊτίδης 2, Κοβογλανίδης, Πολύδωρος 3, Παπάζογλου Θ. 2, Τοζακίδης, Τουνγκελίδης 4, Παπάζογλου Λ., Ξανθόπουλος, Θωμίδης 1, Παπαδόπουλος 4, Στρατηγέλης, Καλαϊτζίδης\nΔιαιτητές: Παπαματθαίου-Χρηστίδη, Δίλεπτα: 3-1, Πέναλτι: 2/3-1/1\nAEKhc - 16/6/2021 21:35\nΟλο και πιο κοντα στο 1ο τρεμπλ! Το θέλω αήττητο μαγκες!!


Μονεμβασιά: 24 ώρες μέσα στο Κάστρο. - Zoudia- The Couple Travel Blog\nin\tΕΛΛΑΔΑ\ton\t 17 Οκτωβρίου, 2020\t 19 Οκτωβρίου, 2020\t with\t2 Comments\tShare\tFacebook Twitter Pinterest Email\nΈχεις ποτέ φανταστεί τον εαυτό σου να ζει σε μια άλλη εποχή; Σε μια εποχή παρελθοντική, πολύ διαφορετική από αυτή που ζεις τώρα; Δεν ξέρουμε αν τα κάστρα και οι πειρατές σε ιντριγκάρουν, περνώντας όμως την πύλη του κάστρου, η Μονεμβασιά σου προσφέρει μια ανεπανάληπτη εμπειρία. Την εμπειρία του να χαθείς στην ιστορία του τόπου και να μεταφερθείς αιώνες πίσω, στην εποχή όπου Βυζαντινοί, Ενετοί και Οθωμανοί μάχονταν για αυτόν τον πλεούμενο βράχο, στο ανατολικό πόδι της Λακωνικής γης.\nΤι κάνει τη Μονεμβασιά τόσο ξεχωριστό μέρος;\nΑνά την Ελλάδα θα συναντήσεις αρκετά όμορφα φρούρια και κάστρα. Κάποια διατηρούν αγέρωχα την αίγλη τους με τα επιβλητικά τους τείχη, κάποια άλλα έχουν εγκαταλειφθεί και οι τεράστιες πέτρες έχουν χρησιμοποιηθεί στο παρελθόν ως οικοδομικά υλικά. Η Μονεμβασιά είναι μια καλό-διατηρημένη καστροπολιτεία. Ένα από τα λιγοστά κατοικήσιμα κάστρα σε ολόκληρη την Ελλάδα. Αυτό από μόνο του κάνει τη Μονεμβασιά μοναδική. Αναλογίσου πόσες φορές έχεις την ευκαιρία να ζήσεις μέσα σε ένα κάστρο.\nΗ Μονεμβασιά είναι από τα λιγοστά κατοικήσιμα κάστρα σε ολόκληρη την Ελλάδα\nΜονεμβασιά προορισμός για όλο το χρόνο\nΗ Μονεμβασιά είναι ένας τουριστικός προορισμός που την επισκέπτονται ξένοι τουρίστες αλλά και πολλοί Έλληνες. Τα Σαββατοκύριακα κυριολεκτικά δε μπορείς να περπατήσεις στα στενά σοκάκια της καστροπολιτείας και οι τα δωμάτια των ξενώνων μέσα στο Κάστρο γίνονται ανάρπαστα. Δεν περιμέναμε αρχές Οκτώβρη να συναντήσουμε τόσο πολύ κόσμο.\nΗ Μονεμβασιά όμως δεν ήταν πάντα έτσι. Μέχρι και τη δεκαετία του ‘70 η καστροπολιτεία της Μονεμβασιάς δεν ήταν παρά χαλάσματα και σπίτια με ρημαγμένες σκεπές. Μερικοί ρομαντικοί και ερωτευμένοι από την γοητεία που εκπέμπει το μέρος, ξεκίνησαν δειλά δειλά να φτιάχνουν και να αναστηλώνουν παλιά σπίτια μετατρέποντάς τα στους πρώτους ξενώνες.\nΜε σεβασμό στην ιστορία και φυσικά την παραδοσιακή αρχιτεκτονική, με το πέρασμα των χρόνων η Μονεμβασιά μετατράπηκε σε αυτό που σήμερα είναι. Ένα τουριστικό highlight στα νότια της Πελοποννήσου. Ένα highlight που πολλές φορές σε κάνει να αναρωτιέσαι αν τελικά ο τουρισμός βοηθά ένα μέρος να αναπτυχθεί ή στο τέλος της μέρας αλλοιώνει την αυθεντική του ταυτότητα.\nΠόσο να μείνεις στη Μονεμβασιά\nΦτάνει ένα 24ωρο για να γνωρίσεις τη Καστροπολιτεία και να μεταφερθείς πίσω στο χρόνο; Σε καμία περίπτωση δε θα προτείναμε τον συγκεκριμένο προορισμό για ημερήσια εκδρομή. Ναι, η αλήθεια είναι ότι τη Μονεμβασιά την “περπατάς” σε μια μέρα αλλά μη περιμένεις να τη “χορτάσεις”.\nΜια(1) με δυο (2) διανυκτερεύσεις θεωρούμε ιδανικές για το μέρος. Όχι ότι αν μείνεις παραπάνω μέρες θα βαρεθείς. Σε καμία περίπτωση. Η Μονεμβασιά μπορεί να γίνει το ορμητήριό σου για να εξερευνήσεις τα γύρω διαμάντια της περιοχής. Από τη σαγηνευτική Ελαφόνησο, το γραφικό Κυπαρρίσι, το σπήλαιο Καστανιάς, την παραλία Πλύτρα, το “ελληνικό φιόρδ” του Γέρακα μέχρι την απολιθωμένη παραλία. Αν μη τι άλλο η γύρω περιοχή προσφέρει ξεχωριστές εμπειρίες στον ταξιδιώτη.\nΠου να μείνεις στη Μονεμβασιά\nH μαγεία που ασκεί στον επισκέπτη η Μονεμβασιά είναι καθηλωτική καθώς ο τόπος έχει μια ιδιαίτερη αίγλη. Η αίσθηση του να κοιμάσαι και να ξυπνάς μέσα στο κάστρο είναι πολύ διαφορετική απ’ ότι έχεις ζήσει ως τώρα .\nΤο Παραδοσιακά Ξενοδοχεία Μαλβάζια που βρίσκεται στην καστροπολιτεία της Μονεμβασιάς, είναι μια οικογενειακή επιχείρηση που άρχισε να δραστηριοποιείται στις αρχές της δεκαετίας του 1980. Περιλαμβάνουν 3 ξεχωριστά καταλύματα μέσα στο κάστρο. Τον Ξενώνα Ρίτσου, το Αρχοντικό Στελλάκη και το Παραδοσιακό Ξενοδοχείο Μαλβάζια. Διαθέτει συνολικά 24 δωμάτια και οικογενειακά διαμερίσματα, τα οποία ανακαινίστηκαν ριζικά μέσα στην τελευταία πενταετία. Πολλά από τα δωμάτια έχουν βεράντα ή παράθυρα με θέα στο Μυρτώο πέλαγος, και δικό τους τζάκι.\nΕκτός από την άνεση και ρομαντισμό που προσφέρει το Ξενοδοχείο Μαλβάζια η ιστορία του μας εντυπωσίασε. Η Φανή Αντωνούλη, μητέρα της σημερινής ιδιοκτήτριας, το 1974 πήρε την μεγάλη απόφαση. Μαζί με τον σύντροφό της, Γιάννη Ηλία, εγκαταστάθηκε μόνιμα στο Κάστρο. Γυναίκα δραστήρια και πρωτοπόρα, ξεκίνησε πρώτη την ξενοδοχειακή δραστηριότητα στο Κάστρο. To 1980 δημιούργησε τον Ξενώνα Ρίτσου, το πρώτο οργανωμένο κατάλυμα του Κάστρου και ακολούθησαν αργότερα το Αρχοντικό Στελλάκη το 1985 και το ξενοδοχείο Μαλβάζια το 1990.\nΠως βρεθήκαμε στη Μονεμβασιά\nΗ Μονεμβασιά ήταν η κύρια στάση μας στο μίνι road-trip μας στη Λακωνία και τη Μάνη. Είχαμε μεγάλη επιθυμία να επισκεφτούμε τη Μονεμβασιά, για αυτό και αποφασίσαμε να μείνουμε κυριολεκτικά μέσα στο μεσαιωνικό Κάστρο για 24 ολόκληρες ώρες. Έτσι, αφήσαμε το αυτοκίνητο εκτός των τειχών και βγήκαμε μόνο όταν ήρθε η ώρα να την αποχαιρετήσουμε. Αν θες και εσύ να ρουφήξεις την απόλυτη εμπειρία στη Μονεμβασιά, η καλύτερη επιλογή είναι να μείνεις μέσα στο Κάστρο.\nΔιαβάστε επίσης: Δημητσάνα, η αρχόντισσα της Ορεινής Αρκαδίας\nΜπάνιο στο Πορτέλο\nΦτάσαμε στη Μονεμβασιά το πρωί, μια μέρα του Οκτώβρη. Ο ήλιος καυτός, σχεδόν καλοκαιρινός. Οδηγηθήκαμε στο δωμάτιο μας στην άλλη πλευρά της εισόδου του Κάστρου. Ιδρωμένοι από το περπάτημα και τη ζέστη αφήσαμε τα πράγματά μας στο δωμάτιό μας. Το μόνο πράγμα που θέλαμε να κάνουμε ήταν να δροσιστούμε στα πεντακάθαρα νερά του Μυρτώου πελάγους.\nΗ Μονεμβασιά δεν έχει την κλασική παραλία. Στη νότια πλευρά των τειχών, το γραφικό λιμανάκι Πορτέλο -λειτουργούσε παλιά ως λιμάνι ανεφοδιασμού του κάστρου- αποτελεί το μοναδικό μέρος όπου μπορείς να κάνεις μπάνιο. Στην ουσία βουτάς από τα βράχια ή για να είσαι πιο σίγουρος κατεβαίνεις από την αυτοσχέδια σκάλα που έχουν δημιουργήσει οι ντόπιοι. Τα νερά είναι πεντακάθαρα (η Λακωνία και η Μάνη φημίζονται για τα καθαρά νερά) και η θέα της καστροπολιτείας μέσα από τη θάλασσα “ανεβάζει” την απόλαυση του μπάνιου. Μια μαγευτική καστροπολιτεία απλώνεται μπροστά στα μάτια σου.\nΠορτέλο, το μοναδικό μέρος όπου μπορείς να κάνεις μπάνιο\nΦαγητό μέσα στο Κάστρο\nΕίχαμε ακούσει διάφορα για το φαγητό στη Μονεμβασιά. Για να γίνουμε πιο συγκεκριμένοι, είχαμε διαβάσει ότι το φαγητό μέσα στο Κάστρο είναι καλό αλλά ακριβό και ίσως θα ήταν καλύτερα να κινηθούμε εκτός Κάστρου.\nΔεν ακούσαμε τις φήμες, ακολουθήσαμε το ένστικτό μας που έλεγε “ζήσε την εμπειρία της Μονεμβασιάς μέσα στο Κάστρο”. Έτσι μετά το υπέροχο μπάνιο στο Πορτέλο κατευθυνθήκαμε στη Ματούλα. Η Ματούλα, με παράδοση από το 1950, προσφέρει στην πανέμορφη αυλή της με θέα, πεντανόστιμα μαγειρευτά φαγητά όπως κόκορα με χυλοπίτες, σουτζουκάκια, λαχανοντολμάδες και πολλά άλλα. Οι τιμές είναι πάρα πολύ λογικές για το σημείο και τα μερίδες που προσφέρει. Σίγουρα μια από τις καλύτερες και οικονομικότερες επιλογές μέσα στο Κάστρο της Μονεμβασιάς.\nFood Tip: Αν θες να κινηθείς εκτός Κάστρου μια πολύ καλή επιλογή για φαγητό είναι ο Σκορπιός.\nΚαφέ στο Cafe Malvasia\nΜετά την απαραίτητη μεσημεριανή σιέστα ήρθε η ώρα να γνωρίσουμε την ιστορική Άνω πόλη της Μονεμβασιάς. Πριν από αυτό ένας καφές επιβαλλόταν για να ξυπνήσουν όλες οι αισθήσεις.\nΤο Ξενοδοχείο Μαλβάζια διατηρεί ένα από πιο προνομιακά καφέ της Μονεμβασιάς. Και γιατί προνομιακά; Γιατί είναι ένα ήσυχο “μπαλκόνι” με απίστευτη θέα. Ο καφές ήρθε και τον απολαύσαμε ατενίζοντας το ανοιχτό πέλαγος.\n“Ταξίδι” στην Άνω πόλη\nΉπιαμε γρήγορα τον καφέ μας, γιατί η Άνω Πόλη της Μονεμβασιάς μας περίμενε. Η Καστροπολιτεία της Λακωνίας διαιρείται σε δύο τμήματα: την Άνω Πόλη, χτισμένη στην κορυφή του βράχου, ακατοίκητη σήμερα, και την Κάτω Πόλη με τα αρχοντικά, τα καφέ και τους ξενώνες.\nΧρειάστηκε περίπου δέκα λεπτά για να ανέβουμε στην κορυφή του λόφου και να φτάσουμε στην “Ακρόπολη”, στο ψηλότερο σημείο του βράχου. Όποια κούραση και αν νιώσαμε πέταξε μακριά αγναντεύοντας τη θάλασσα και τα πέτρινα σπίτια που ήταν κυριολεκτικά κάτω από τα πόδια μας. Η Άνω Πόλη είναι ένα μέρος που σε ηρεμεί και διώχνει όλες σου τις σκέψεις.\nΣτην Άνω Πόλη βρίσκεται το λαμπρότερο βυζαντινό μνημείο της Μονεμβασίας, ο ναός της Αγίας Σοφίας ή Παναγίας Οδηγήτριας.\nΗ δημοσίευση κοινοποιήθηκε από το χρήστη Zoudia- The Couple Travel Blog (@zoudiagr) στις 14 Οκτ, 2020 στις 4:32 πμ PDT\nΒόλτα στα στενά καλντερίμια\nΗ Άνω Πόλη μπορεί να προσφέρει ηρεμία και ατελείωτο αγνάντεμα ο “παλμός” όμως της Καστροπολιτείας βρίσκεται στα “χαμηλά”.\nΠερπατήσαμε αργά τα λιθόστρωτα, στενά καλντερίμια που οδηγούν μέσα από καλοδιατηρημένα σπίτια, καφέ και παλιά αρχοντικά-ξενώνες. Στην κεντρική πλατεία με την εκκλησία του Ελκόμενου Χριστού θα δείτε παιδιά να παίζουν και αρκετό κόσμο να ποζάρει βγάζοντας την κλασική οικογενειακή φωτογραφία που δηλώνει “ναι, ήμασταν και εμείς εδώ!”.\nΗ εκκλησία του Ελκόμενου Χριστού και τα γραφικά καλντερίμια της Μονεμβασιάς\nΟι μυστηριώδεις βραδιές στη Μονεμβασιά\nΤη νύχτα η Μονεμβασιά έχει άλλη γοητεία. Μια αίσθηση ηρεμίας και μυστηρίου απλώνεται το βράδυ στο βράχο της Μονεμβασιάς. Η ησυχία και ο σεβασμός των πολυάριθμων επισκεπτών μας έκανε εντύπωση. Σα μυστική συμφωνία που τηρούν όλοι καθώς περνούν την είσοδο του κάστρου.\nΘεωρούμε τους εαυτούς μας τυχερούς γιατί ζήσαμε την εμπειρία της Μονεμβασιάς με το ολόγιομο φεγγάρι να λούζει με το απαλό του φως την Λακωνική καστροπολιτεία.\nΚαι κάπως έτσι έκλεισε ένα μεσαιωνικό παραμύθι, ένα ρομαντικό ταξίδι στο χρόνο για δυο που θα θέλαμε να είχε διαρκέσει πολύ περισσότερο.\nΕσείς έχετε νιώσει να μεταφέρεστε σε άλλη εποχή σε κάποιο μέρος της Ελλάδας ή του εξωτερικού; Θα χαρούμε να μοιραστείτε την εμπειρία σας μαζί μας στα σχόλια.\n← Φθινοπωρινοί προορισμοί στην Ελλάδα. Ποιοι θεωρούνται ασφαλείς.\nΚαστανιά: Η αυθεντική ορεινή Κορινθία. →\nLittle Hope Flags\t 25 Οκτωβρίου, 2020\tat\t4:04 μμ\nΈνας προορισμός που έχω βάλει στο μάτι από πέρσι! Ελπίζω το επόμενο καλοκαίρι να μπορέσω να πάω! Ευχαριστούμε για τις προτάσεις!\nzoudiagr\t 25 Οκτωβρίου, 2020\tat\t6:42 μμ\nΕίναι εντυπωσιακό και ιδιαίτερος μέρος η Μονεμβασιά. Για ένα Σαββατοκύριακο είναι ότι πρέπει.\nΕυχαριστούμε για το σχόλιό σου Άλκηστη! 🙂\nΕπισκέψεις τελευταίων 7 ημερών: 7,150\nΕπισκέψεις τελευταίων 30 ημερών: 26,507\nΣυνολικές επισκέψεις: 419,374


Ναυάγησε το Debate με πολλές δηλώσεις | Greek National Pride\nΝαυάγησε το Debate με πολλές δηλώσεις\nPosted on 5 Ιουνίου, 2012 by Δ.-Ι.\t1 σχόλιο\nΟι διαφωνίες για τις λεπτομέρειες πνίγουν το ντιμπέιτ Σαμαρά-Τσίπρα, παρά τις πληροφορίες για κατ’ αρχήν συμφωνία Νέας Δημοκρατίας και ΣΥΡΙΖΑ, για διεξαγωγή του στις 11 Ιουνίου. Συγγρού και Κουμνδούρου τσακώνονται από το μεσημέρι.\nΤο μεσημέρι, ο ΣΥΡΙΖΑ έδωσε στη δημοσιότητα ανακοίνωση, με την οποία πρότεινε δύο ντιμπέιτ -ένα με Τσίπρα και Σαμαρά και ένα με τη συμμετοχή όλων των αρχηγών (πλην Μιχαλολιάκου)- και με …. την Έλλη Στάη και τον Νίκο Χατζηνικολάου να υποβάλλουν τις ερωτήσεις.\nΤο όνομα της δημοσιογράφου της δημόσιας τηλεόρασης έδωσε την αφορμή στη Νέα Δημοκρατία να κατηγορήσει το κόμμα της Αριστεράς ότι αθέτησε τα συμφωνηθέντα, καθώς και ότι δυναμιτίζει την κατηγορία. Στην αρχή αντέδρασε με διαρροές και στη συνέχεια η Συγγρού τοποθετήθηκε και επισήμως, με ανακοίνωση του Γ. Μιχελάκη, η οποία αποτελεί και τη σφοδρότερη έως σήμερα επίθεση της Ν.Δ> στον ΣΥΡΙΖΑ.\n«Είναι πλέον φανερό ότι ο ΣΥΡΙΖΑ δεν επιθυμεί τη διεξαγωγή κανενός ντιμπέιτ», υποστηρίζει ο εκπρόσωπος τύπου του κόμματος. Σύμφωνα με τις δηλώσεις του, τα δύο κόμματα είχαν συμφωνήσει ότι ο Νίκος Χατζηνικολάου θα ήταν ο δημοσιογράφος «που με την αντικειμενικότητα, το κύρος και την εμπειρία του» θα συντόνισε την «τηλεμαχία».\nΟ Γ. Μιχελάκης κατηγόρησε τον Αλέξη Τσίπρα προσωπικά ότι δεν θέλει ντιμπέιτ για να μη χρειαστεί να αιτιολογήσει «τις θέσεις του για την στήριξή του από το λόμπι της δραχμής, την υπόθαλψη της τρομοκρατίας, την ελληνοποίηση εκατομμυρίων λαθρομεταναστών, την έξοδό μας από το ΝΑΤΟ, τις πορείες της Νεολαίας του στα Σκόπια με στόχο να τους δοθεί το όνομα ‘Μακεδονία’, και της μόνιμης συνηγορίας του υπέρ του παρεμπορίου και των κουκουλοφόρων που καταστρέφουν τα κέντρα των Ελληνικών πόλεων».\nΠάντως, θα πρέπει να σημειωθεί ότι και στο εσωτερικό της Ν.Δ. αρκετά στελέχη εξέφραζαν αμφιβολίες για τη σκοπιμότητα διεξαγωγής του debate, κυρίως λόγω της προφανούς άνεσης του Αλέξη Τσίπρα στο φακό αλλά και της σύγκρισης μεταξύ «παλαιού» και «νέου» που, ενδεχομένως, θα κατέληγε υπέρ του προέδρου του Συνασπισμού.\nΣΥΡΙΖΑ: Δεν υπήρχε συμφωνία, έκθετη η Ν.Δ.\nΑπαντώντας, ο ΣΥΡΙΖΑ χαρακτήρισε θρασύδειλη την πολιτική στάση της Συγγρού, συμπληρώνοντας ότι την εκθέτει ανεπανόρθωτα. Η Κουμουνδούρου υποστήριξε ότι δεν υπήρχε συμφωνία, «αφού η ΝΔ κατ’ εξακολούθηση έψαχνε για προσχήματα και κρυβόταν, αναβάλλοντας τις επαφές μεταξύ των εκπροσώπων τύπων των κομμάτων, ενώ παράλληλα διέρρεε ψευδώς ότι η συμφωνία είχε κλείσει». Ανέφερε ότι οι σημερινές επαφές έδειξαν ότι ο Αντ. Σαμαράς φοβόταν και δεν μπορεί να αντέξει τον διάλογο.\nΟ ΣΥΡΙΖΑ επανέλαβε τις θέσεις του για διεξαγωγή δύο ντιμπέιτ «στο πλαίσιο ενός ανοιχτού και ζωντανού διαλόγου, όπως γίνεται σε όλες τις χώρες της Ευρώπης και όχι δύο παράλληλους μονολόγους» και ζητούν «συγκεκριμένη απάντηση και όχι υβρεολόγια» από τη Ν.Δ.\nΑνταπαντώντας, ο αναπληρωτής εκπρόσωπος και διευθυντής του γραφείου τύπου της Νέας Δημοκρατίας, Γιώργος Μουρούτης, υποστήριξε ότι ο ΣΥΡΙΖΑ ψεύδεται ασύστολα. «Η πρόταση της Νέας Δημοκρατίας για debate μεταξύ των δύο αρχηγών, με τους κανόνες που συμφωνήθηκαν, εξακολουθεί να ισχύει.Ιδού η Ρόδος ιδού και το πήδημα», κατέληξε στη δήλωσή του.\n«Τα περί συμφωνίας, όταν η ΝΔ διαφωνεί με την πρότασή μας, βρίσκονται μόνο στο μυαλό των συνεργατών του κ. Σαμαρά και καμία σχέση δεν έχουν με την πραγματικότητα», επέμεινε ο διευθυντής του γραφείου του Αλέξη Τσίπρα, Νίκος Παππάς και ανέφερε:\n«Αντιμετωπίσαμε με ψυχραιμία τις συστηματικές διαρροές της Συγγρού ότι δήθεν είχαμε συμφωνήσει στο μοντέλο του ντιμπέιτ του 2009. Αποδεχτήκαμε, χωρίς να ζητήσουμε εξηγήσεις από τη ΝΔ, τη μετάθεση της ημερομηνίας διεξαγωγής του ντιμπέιτ από την Πέμπτη 7 Ιουνίου τη Δευτέρα 11 Ιουνίου. Με τη σημερινή μας ανακοίνωση ξεκαθαρίζουμε δημόσια τις θέσεις μας για τη διεξαγωγή του ντιμπέιτ. Η ΝΔ έχει κάθε δυνατότητα να εξηγήσει, δημοσίως πλέον και όχι με διαρροές, σε ποια σημεία συμφωνεί και με ποια διαφωνεί».\nPrevious post ← Έρογλου: Έδαφος του ψευδοκράτους η Αμμόχωστος\nNext post Μπαράζ τουρκικών παραβιάσεων στο Αιγαίο →\nOne thought on “Ναυάγησε το Debate με πολλές δηλώσεις”\n7 Ιουνίου, 2012 στο 11:45\nΨΕΥΤΕΣ ΨΕΥΔΟΝΤΑΙ ΑΣΥΣΤΟΛΩΣ.\nΠΛΗΡΗ ΔΟΛΩΝ ΤΑ ΣΤΟΜΑΤΑ ΑΥΤΩΝ.


SakTsak: Ω ντιρλαντά, ντιρλανταντά\nΤραγούδαγαν δυνατά και χωρίς σταματημό οι ψαράδες πάνω στα σφουγγαράδικα για να κρατάνε λένε κάποιοι ξύπνιο τον δύτη που ανέβαινε πάνω στο καΐκι μετά από ώρες στον βυθό και κινδύνευε από την καταραμένη νόσο των σφουγγαράδων, την νόσο των δυτών. Άλλοι λένε πως το τραγούδι έδινε ρυθμό σε εκείνον που κράταγε την αντλία ζωντανή. Την αντλία που έστελνε οξυγόνο και ζωή στον βουτηχτή. Οι Καλύμνιοι συνήθιζαν να βουτούν στις ακτές τις Βόρειας και της Δυτικής Αφρικής.\nΤο τραγούδι φαίνεται πως έχει ρίζες από την Μπαρμπαριά, πως είναι Αλγέρικο ή Μαυριτάνικο. Δεν είχε στίχο μονάχα ρυθμό και συχνά μέσα στα ψαράδικα έφτιαχναν τα λόγια επιτόπου, πειράζοντας ο ένας τον άλλο και ξεγελούσαν με τον τρόπο αυτό την σκληρή δουλειά και την ξενιτεμένη ζωή. Οι στίχοι άλλαζαν αλλά ο ρυθμός και το ρεφρέν το ίδιο. «Ο ντιρλαντά, ντιρλανταντά»! Αράπικο, θαλασσινό, Ελληνικό αίμα.\nΚαι πού κολλάνε όλα αυτά ίσως να αναρωτιέσαι, Πιτσιρίκο. Θα σου εξηγήσω.\nΤις τελευταίες μέρες οι «εταίροι» και οι ντόπιοι κολαούζοι τους, παίζουν τα ρέστα τους. Ο ένας εκβιασμός ακολουθεί τον προηγούμενο εκφοβισμό και πάει λέγοντας.\nΑύριο τινάζουν τα πέταλα οι τράπεζες. Μεθαύριο ψοφάνε τα ΑΤΜ. Έπειτα έρχονται οι ακρίδες, οι λοιμοί και οι καταποντισμοί. Και πάει λέγοντας.\nΚι ύστερα, ύστερα μα δεν υπάρχει ύστερα που τραγουδούσε κι η μακαρίτισσα η Μαρινέλλα (ή μήπως ζει;).\nΤο σκηνικό έχει πολλή πλάκα, αφού είναι πια ολοφάνερο ότι μπλοφάρουν όλοι και πως, αν συμβεί κάτι, τελικά θα συμβεί επειδή κάποιος θα έχει κάνει την μαλακία και θα έχει σβήσει το φως χωρίς να το θέλει.\nΕμένα πάλι μου μοιάζει πως ο Ελληνικός λαός έχει ανέβει στο κατάστρωμα του πλοίου και τραγουδά το «Ντιρλαντά», χορεύει και δεν δίνει ιδιαίτερη σημασία.\nΔεν ξέρω αλλά ίσως να είναι η πρώτη φορά μετά την χρεοκοπία που οι περισσότεροι δεν φοβούνται ούτε νοιάζονται αν θα υπάρξει Grexit ή Brexit.\n«Ό,τι βρέξει» λένε πολλοί φίλοι στην πατρίδα.\nΚαι πίστεψε με, καλά θα κάνουν να τρέμουν οι αφεντάδες. Δεν υπάρχει χειρότερο σημάδι για αυτούς. Είναι το πρώτο. Ο Κομπανιέρος Άρης σωστά τα γράφει. Ο κόσμος αλλάζει.\nΚανείς δεν θα το περιμένει μα έτσι θα συμβεί.\nΜετά την Σάντα Κλάρα, ο φόβος αλλάζει στρατόπεδο και ο πανικός γίνεται ο χειρότερος εχθρός των αριθμών κι εκείνων που πάντοτε «υπερέχουν».\nΑς κρατήσουμε την ψυχή μας ζωντανή και τα μάτια σταθερά στο ύψος του ορίζοντα.\nΧωρίς φόβο. Ποτέ η φωτιά δεν ήταν εχθρός των αδυνάτων.\nΕκείνο που έρχεται δεν το χωράει ακόμα ο νους.\nΥ.Γ. Στέλνω μια όμορφη εικόνα από την Μάνη και μια …«δημιουργία» της μικρής μου κόρης με βότσαλα στην παραλία. Διαλέγεις Πιτσιρίκο και βάζεις.\n(Αγαπητέ Ηλία, το παράκαναν με την τρομοκρατία πέντε χρόνια ντόπιοι και ξένοι σκατάδες, οπότε δεν πουλάει πια, και είναι πολλοί αυτοί που δεν φοβούνται. Έπρεπε να χρησιμοποιήσουν μικρότερες δόσεις τρομοκρατίας. Λάθος τους. Ηλία, έρχεται και η Ισπανία, και το ξέρουν. Και η Πορτογαλία. Και μετά μπορεί και η Γαλλία. Και η Ιταλία έχει γερές πιθανότητες. Η Ευρώπη έχει ήδη αλλάξει. Απομένει μόνο η έκφραση αυτής της αλλαγής. Αλλά δεν υπάρχει βιασύνη. Έχουμε ένα όμορφο καλοκαίρι να περάσουμε -ό,τι κι αν συμβεί- και άσε τις οικονομικές ελίτ της Ευρώπης και τους πλασιέ πρωθυπουργούς, τύπου Μέρκελ, να βράζουν στο ζουμί τους, ενώ εμείς θα λιαζόμαστε και θα τρώμε παγωτά. Ηλία, η Μαρινέλλα ζει και βασιλεύει. Και τραγουδάει μαζί μας: Ω ντιρλαντά, ντιρλανταντά!)\nΑναρτήθηκε από sak tsak στις 6:41 μ.μ.


Φαίακας: 'Εμεινε πίσω απ' την αρχή!\nΔημιουργήθηκε : Κυρ 2 Φεβ 2020, 21:52\nΗ κερκυραϊκή ομάδα ξεκίνησε νωθρά κόντρα σε μια ομάδα 4άδας της Handball Premier, και παρότι προσπάθησε να επιστρέψει δεν το κατάφερε, ελέω και της διαιτησίας.\nΜια ήττα εντός προγράμματος γνώρισε ο Φαίακας, για τη 14η αγωνιστική της Handball Premier. Η κερκυραϊκή ομάδα αντιμετώπισε εκτός νησιού τον δυνατό Διομήδη Άργους, ο οποίος επιβλήθηκε με 26-21 και ανέβηκε στην πρώτη τετράδα της βαθμολογίας.\nΉταν ένα παιχνίδι αυτό του Άργους, στο οποίο οι γηπεδούχοι μπήκα δυνατά και απέκτησαν ένα καλό προβάδισμα το οποίο στο φινάλε του πρώτου μέρους έφτασε στα έξι τέρματα (12-6).\nΣτην επανάληψη, η ομάδα του Νίκου Ριγανά προσπάθησε να αντιδράσει, όμως, οι γηπεδούχοι εκμεταλλεύτηκαν, πάλι, κάποια “νεκρά” κερκυραϊκά διαστήματα, έφτασαν τη διαφορά στο +9 και τελείωσαν την ιστορία, με το 26-21 να σφραγίζει τις προσπάθειες των δύο αντιπάλων.\nΠάντως, αξίζει να σημειωθεί πως στο 56ο ο Νίκος Ριγανάς αποχώρησε από τον πάγκο του Φαίακα, καθώς αντίκρισε την κόκκινη κάρτα από τον διαιτητή, λόγω διαμαρτυριών προς αυτόν.\nΚορυφαίοι των Κερκυραίων στο σκοράρισμα ήταν οι Κουμαραδέλης και Δούγιας που σημείωσαν τέσσερα τέρματα, ενώ, οι γηπεδούχοι είχαν ως πρώτα “βιολιά” τον Λίμα και τον Τσιγαρίδα που σκόραραν πέντε φορές.


Ο υποψήφιος πρέπει να έχει την ικανότητα να καταλαβαίνει κάθε είδος προφορικού λόγου, ακόμη και όταν παράγεται σε γρήγορο ρυθμό, να εκμαιεύει πληροφορίες και υπονοούμενα από συζητήσεις που μπορεί να περιέχουν άγνωστα θέματα και στις οποίες μπορεί να εμπλέκονται αρκετοί ομιλητές που επικοινωνούν με κανονικό ρυθμό ομιλίας.\nΠρέπει να μπορεί να παρακολουθεί διαλέξεις και να αναγνωρίζει τις διάφορες ενότητες μιας ομιλίας, όπως βασικές ιδέες, επιχειρηματολογία, υπόθεση, παραδείγματα, γενίκευση, συμπεράσματα αλλά και τη σχέση που υπάρχει μεταξύ τους.\nΠρέπει να είναι σε θέση να αναγνωρίζει τις προθέσεις του ομιλητή/συνομιλητή, αστεϊσμούς, παρεμβολές και παρεκκλίσεις, προειδοποιήσεις, συστάσεις, απειλές, να αντιλαμβάνεται και να αντιμετωπίζει σε μεγάλο βαθμό ευφημισμούς, ειρωνεία και μεταφορική χρήση της γλώσσας.\nΠρέπει να μπορεί να συμπεραίνει τη σημασία άγνωστων λέξεων από τα συμφραζόμενα και να χρησιμοποιεί παραγλωσσικά στοιχεία (γκριμάτσες, χειρονομίες κτλ.).\nΛέξεις κλειδιά: Παιδικά χρόνια, δυσκολίες, Χάρις Αλεξίου, Έλληνες, ξένοι\nΜε ειλικρίνεια που συγκινεί, η Χαρούλα Αλεξίου ξεδιπλώνει τη ζωή της, μοιράζεται τις αγωνίες και τις ανασφάλειές της\nΔημοσιογράφος: Πείτε μας μερικά πράγματα για τα παιδικά σας χρόνια.\nΗ φωνή μας έχει μνήμη, κουβαλάει τις πληγές μας. Η ζωή που έζησα εκφράζει τη μεγάλη πλειοψηφία των Ελλήνων. Ο τρόπος που μεγάλωσα, ότι γεννήθηκα σε επαρχία, η μικρασιατική μου καταγωγή από τη μητέρα μου, η αρβανίτικη από την πλευρά του μπαμπά μου. Ξέρω τι είμαι. Δεν ήμουν ποτέ το παιδί του αστικού κέντρου, ξέρω τι σημαίνει πηγαίνω στο χωράφι παρότι έζησα μόνο ως τα οκτώ μου στη Θήβα.\nΞέρω τι είναι να ’σαι γεωργός, τι σημαίνει πάστρα, πώς είναι να σηκώνεται η μάνα στις 4 το πρωί για να δουλέψει παραδουλεύτρα κι αργότερα στην Αθήνα να ’χει ένα μπακαλικάκι και να κάνει τα πάντα για να μεγαλώσει τα παιδιά της. Ξέρω τι σημαίνει προκοπή, έμαθα τι είναι να ’χεις τα δικά σου λεφτά, να παλεύεις, να μην αλλάζεις γειτονιά, γιατί το ενοίκιο είναι 10 δραχμές ακριβότερο. Όσο κι αν φτάσω πιο πάνω, όσα χρήματα κι αν αποκτήσω παραπάνω, τα έζησα όλα. Οι μνήμες επανέρχονται. Αλλιώς είναι να σου έχει λιώσει έφηβη το πρώτο σου τακούνι στον χωματόδρομο. Να ανοίγει σαν καθαρισμένο αγγούρι από το περπάτημα και να πρήζονται οι γάμπες μέχρι να φτάσεις στη στάση του λεωφορείου, ενώ χαιρόσουν που φόραγες τους τέσσερις πόντους. Δεν ξέρω αν είναι η ηλικία που τα επαναφέρει. Συχνά αισθάνομαι να έχω κενά μνήμης από τα 20 και μετά, από την εποχή που άρχισα να τραγουδάω. Όμως, ό,τι έχει να κάνει με το πριν τα θυμάμαι όλα.\nΟι δυσκολίες που έζησα ως παιδί και έφηβη με εκπαίδευσαν να τα καταφέρνω. Θυμάμαι, είχε μετακομίσει η μαμά μου το 1964 σε ένα σπιτάκι που έχτισε στο Παλιό Φάληρο, απ’ αυτά τα παράνομα που γίνονταν σε μια νύχτα στις εκλογές. Έκλεινε με νάιλον τα ανοίγματα, δεν είχε τζάμια, μόνο μια σόμπα. Αν μου πεις για τον άστεγο, τον άνθρωπο που ζει στο κρύο, έχω όλη τη φωτογραφία μπροστά μου. Ξέρω. Θυμάμαι πώς στραβώνει το μάγουλο στο προσκέφαλο αν δεν βάλεις σκουφί, κάλτσες και γάντια να κοιμηθείς. Ξέρω, όμως, και πως από το τίποτα έρχεται η αληθινή χαρά. Μια σούπα στη σόμπα, λίγη ζεστασιά και γίνεται γλέντι. Με λίγο καψαλισμένο ψωμί και κουβέντα, γίνεσαι ευτυχισμένη.\nΕκείνα τα χρόνια, που η γειτονιά ήταν η μικρή κοινωνία ασφάλειας, που συμμετείχε στα προβλήματα, τις χαρές, τις υπερβολές, με ζεσταίνουν. Μοιραζόσουν τη ζωή σου. Όταν ψήλωσαν τα σπίτια, χώρισαν και οι άνθρωποι. Ξεχάσαμε τις ζωές μας. Φλυαρούσαμε μόνο για τις ζωές των άλλων. Πότε σε ρώτησαν “πώς νιώθεις;”. Μόνο ο γιατρός μου έκανε αυτή την ερώτηση».\nΔημοσιογράφος: Με την κρίση τι έχει αλλάξει;\nΗ κρίση μείωσε τις αποστάσεις, λένε. Προκαλεί απίστευτο πανικό και με το δίκιο μας. Υπάρχει οργή γι’ αυτούς που κυβερνούν τις ζωές μας. Τους πολιτικούς δεν τους εμπιστεύεται κανείς. Από την άλλη, η μικρομεσαία τάξη έχει τις καβατζούλες της. Έμαθε από τους γονείς για την ώρα ανάγκης. Αλλά όταν τελειώσουν αυτά τα λεφτά, δεν ξέρουμε τη συνέχεια. Μακάρι να γίνει κάτι. Κανείς δεν δικαιούται να στείλει έναν λαό στο απόσπασμα από τη μια μέρα στην άλλη.\nΔημοσιογράφος: Παρ’ όλα αυτά δε νομίζετε ότι το παρακάναμε;\nΟι Βόρειοι δεν καταλαβαίνουν τη νοοτροπία μας. Ήμουν στην Πάρο με ξένους φίλους, οι οποίοι εκπλήσσονταν: Μα, ο κόσμος κάνει ακόμα διακοπές; Όμως ο Έλληνας είναι περήφανος άνθρωπος. Δεν θα φύγει πια είκοσι μέρες, αλλά τις τέσσερις ημέρες που θα πάει θα είναι αξιοπρεπής. Δεν θα τη βγάλει, όπως οι ξένοι, με μια σαλάτα κι ένα σάντουιτς τη μέρα. Είμαστε κιμπάρηδες. Ο ξένος δεν διανοείται αυτό που λέμε εμείς «θα σου κάνω το τραπέζι, ούτε υπάρχει περίπτωση να μαλώσει για να πληρώσει. Οι γονείς μας, όταν ερχόταν ο απρόσκλητος επισκέπτης, μοιράζονταν μαζί του το πιάτο τους. Οι Γάλλοι θα σε αφήσουν να περιμένεις, θα φάνε, και ύστερα θα σε βάλουν στην παρέα. Μια Ελληνίδα φίλη που ζει στο Παρίσι φώναξε τον υδραυλικό για κάποια βλάβη στο σπίτι της. Όταν τον ρώτησε αν θέλει καφέ ή τσάι, εκείνος έμεινε άναυδος.\nΔημοσιογράφος: Όταν κατεβαίνετε στο κέντρο της Αθήνας, τι σας βαραίνει;\nΗ ενοχή ότι υπάρχει ένας κόσμος που δεν έχει. Αλλά κι ένας κόσμος που δεν τον ξέρεις πια. Πηγαίνοντας καμιά φορά στο θέατρο σε κάποιες υποβαθμισμένες γειτονιές, μέσα στο σοκάκια βλέπω έναν κόσμο με τον οποίο δεν έχω καμία επαφή στο προάστιο που ζω. Αυτόν τον κόσμο τον πήρε μαζί της η τηλεόραση. Κι εκείνος της έχει παραδοθεί. Σαν να τους ρούφηξε μεταφυσικά και χάνονται, ζώντας τις ζωές των άλλων. Ξέρει την προσωπική ζωή ενός μοντέλου, ποιος παντρεύτηκε, ποιος γέννησε, μαθαίνει για τους επαγγελματίες «επωνύμους», πρόσωπα που δεν παίζουν κανένα ρόλο στην πραγματική ζωή, παρακολουθεί την «αστυνομία» της μόδας. Τα κανάλια που πληρώνουν εκπομπές για να κρίνουν γόβες σε μια Ελλάδα που γέμισε άστεγους. Δεν υπάρχει εκπομπή για τον πολιτισμό, τη μουσική, αλλά υπάρχουν εκπομπές που λένε πονεμένες ιστορίες. Θυμάμαι παλιά τη μητέρα μου που κανόνιζε να ξεκουραστεί πίνοντας τον καφέ της την ώρα που άκουγε τη ραδιοφωνική σειρά «Πικρή μικρή μου αγάπη». Τώρα έχουμε το ριάλιτι. Την γκόμενα με το στενό φουστάνι, τη βλεφαρίδα κάγκελο να κλαίει… Το σινερομάντζο έγινε ψυχαγωγία στην τηλεόραση.


betforthewinners: Προτάσεις Δευτέρας\nΚαλημέρα σε όλους τους αναγνώστες μας.Η χθεσινή ημέρα δεν ήταν η αναμενόμενη με μόνο ένα ταμείο σε απόδοση 3,06 .Δευτέρα σήμερα με λιγότερους αγώνες φυσικά . Οι προτάσεις μας θα είναι λίγες και πιο προσεκτικές καθώς ακολουθούν Ευρωπαικοί αγώνες...\nΧθες έγιναν κάποιες μικροαλλαγές στο μενού του blog μας έτσι ώστε να έχετε πλήρη εικόνα για τα πονταρίσματα που θα επιλέξετε.\nΠλέον μπορείτε να ενημερώνεστε από εμάς για Βαθμολογίες,Τζίρους,Διάφορες Ειδήσεις,Dropping odds για να προσέχετε που πέφτουν δυνατά πονταρίσματα τελευταίας στιγμής , Highlights για να βλέπετε όποια γκολ επιθυμείτε και φυσικά Livescore...\nσύστημα για όσους παίζουν ανατροπές:\n336 ΕΛΣΙΝΚΙ-ΛΑΧΤΙ 2/1 (19.00 bet365)\n337 ΙΝΤΕΡ ΤΟΥΡΚΟΥ-ΤΟΥΡΚΟΥ 2/1 (23.00 bet365)\n335 ΓΙΑΡΟ-ΜΑΡΙΕΧΑΜΝ 1/2 (29.00 bet365)\n340 ΧΑΚΑ-ΧΟΝΚΑ 2/1 (23.00 bet365)\nαπό εμάς θα παιχτούν σε σύστημα 1-2-3-4 και σε μονά αποδεκτά.\nΤριάδα bet team\n341 ΑΑΡΧΟΥΣ-ΡΑΝΤΕΡΣ OVER 2.5\n342 ΦΡΕΝΤΡΙΚΣΤΑΝΤ-ΜΠΡΑΝ OVER 2.5\n345 ΤΡΕΛΕΜΠΟΡΓΚ-ΦΑΛΚΕΝΜΠΕΡΓΚ OVER 2.5\nΜονό αποδεκτό bet team\n346 ΚΑΙΣΕΡΙΣΠΟΡ-ΜΠΟΥΓΙΟΥΚΣΕΧΙΡ 1\nΔυάδα bet team\n343 ΣΥΡΙΑΝΣΚΑ-ΣΟΥΝΤΣΒΑΛ Χ2\n348 ΜΟΝΑΧΟ 1860-ΑΟΥΕ 1\n347 ΠΛΑΤΑΝΙΑΣ-ΟΦΗ 1Χ ΠΛ.\n351 ΣΕΒΙΛΛΗ-ΜΑΓΙΟΡΚΑ Χ2\nΑναρτήθηκε από betforthewinners στις Δευτέρα, Οκτωβρίου 22, 2012


«Μια φορά κι έναν καιρό ήταν η ορθογραφία» - OΛΑ ΘΕΣΣΑΛΟΝΙΚΗ !!! «Μια φορά κι έναν καιρό ήταν η ορθογραφία» | OΛΑ ΘΕΣΣΑΛΟΝΙΚΗ !!!\n«Μια φορά κι έναν καιρό ήταν η ορθογραφία»\nΟι Εκδόσεις Γλαύκη και το βιβλιοπωλείο Ψαράς (Φιλικής Εταιρείας 39, Θεσσαλονίκη) σας προσκαλούν το Σάββατο 12 Μάη στις 11.00 π.μ. στην παρουσίαση του βιβλίου «Μια φορά κι έναν καιρό ήταν η ορθογραφία» (Οπτικοποιημένα παραμύθια ορθογραφίας για το δημοτικό με βιωματικές ασκήσεις, παιχνίδια κι αυτοκόλλητα).\nΤο βιβλίο θα προλογίσει ο κος Απτεσλής, Διδάκτορας Ειδικής Αγωγής & Προϊστάμενος Β΄ΚΕΔΔΥ Θεσ/νίκης.\nΗ συγγραφέας κα Άννα Γαϊτανίδου και η εικονογράφος κα Άνση Προγιοπούλου θα παρουσιάσουν αποσπάσματα.\nΠρόκειται για μια μέθοδο διδασκαλίας της καταληκτικής ορθογραφίας του δημοτικού με οπτικοποιημένα παραμύθια και ασκήσεις για κάθε κανόνα, πιο βιωματική και παιγνιώδη, ώστε τα παιδιά τυπικής ανάπτυξης και αυτά που αντιμετωπίζουν μαθησιακές δυσκολίες να μπορούν να αλληλεπιδράσουν και να παίξουν μαθαίνοντας ορθογραφία. Στο βιβλίο γίνεται επεξεργασία της ορθογραφίας των βασικών ουσιαστικών, ρημάτων, μετοχών και επιθέτων, καθώς και θεμάτων που δυσκολεύουν πολύ τους μαθητές, όπως η συμφωνία άρθρου – ουσιαστικού, η διάκριση μεταξύ –ο / –ω και –ι /-ει, η παραγωγική ορθογραφία κ.α.\nΕίναι ένα εξαιρετικά χρήσιμο εργαλείο, καθώς δίνει τη δυνατότητα στα παιδιά να μάθουν ταχύτερα και με μεγαλύτερη ακρίβεια τους ορθογραφικούς κανόνες μέσω του παιχνιδιού. Στο τέλος κάθε κεφαλαίου υπάρχει παράρτημα με βιωματικά και θεατρικά παιχνίδια για την τάξη, το σπίτι και τους χώρους θεραπείας, καθώς και παιχνίδια ορθογραφίας στο βιβλίο με ζωγραφική και αυτοκόλλητα.\nOΛΑ ΘΕΣΣΑΛΟΝΙΚΗ !!!: «Μια φορά κι έναν καιρό ήταν η ορθογραφία»


2 ΦΥΛΛΟ ΟΔΗΓΙΩΝ ΧΡΗΣΗΣ: ΠΛΗΡΟΦΟΡΙΕΣ ΓΙΑ ΤΟΝ ΧΡΗΣΤΗ MIRTAZAPINE/GENERICS 30 mg & 45mg επικαλυμμένα με λεπτό υμένιο δισκία (μιρταζαπίνη) Διαβάστε προσεκτικά ολόκληρο το φύλλο οδηγιών χρήσης προτού αρχίσετε να παίρνετε αυτό το φάρμακο. - Φυλάξτε αυτό το φύλλο οδηγιών χρήσης. Ίσως χρειαστεί να το διαβάσετε ξανά. - Εάν έχετε περαιτέρω απορίες, ρωτήστε το γιατρό ή το φαρμακοποιό σας. - Η συνταγή για αυτό το φάρμακο χορηγήθηκε για σας. Δεν πρέπει να δώσετε το φάρμακο σε άλλους. Μπορεί να τους προκαλέσει βλάβη, ακόμα και όταν τα συμπτώματά τους είναι ίδια με τα δικά σας. - Εάν κάποια ανεπιθύμητη ενέργεια γίνεται σοβαρή ή αν παρατηρήσετε κάποια ανεπιθύμητη ενέργεια που δεν αναφέρεται στο παρόν φύλλο οδηγιών, παρακαλείσθε να ενημερώσετε το γιατρό ή το φαρμακοποιό σας. Το παρόν φύλλο οδηγιών περιέχει: 1. Τι είναι το MIRTAZAPINE/GENERICS και ποια είναι η χρήση του 2. Τι πρέπει να γνωρίζετε προτού πάρετε το MIRTAZAPINE/GENERICS 3. Πώς να πάρετε το MIRTAZAPINE/GENERICS 4. Πιθανές ανεπιθύμητες ενέργειες 5. Πώς να φυλάσσεται το MIRTAZAPINE/GENERICS 6. Λοιπές πληροφορίες 1. ΤΙ ΕΙΝΑΙ ΤO MIRTAZAPINE/GENERICS ΚΑΙ ΠΟΙΑ ΕΙΝΑΙ Η ΧΡΗΣΗ ΤΟΥ Το MIRTAZAPINE/GENERICS ανήκει σε μία κατηγορία φαρμάκων που ονομάζονται αντικαταθλιπτικά. Το MIRTAZAPINE/GENERICS χρησιμοποιείται στη θεραπεία των καταθλιπτικών νοσημάτων. 2. ΤΙ ΠΡΕΠΕΙ ΝΑ ΓΝΩΡΙΖΕΤΕ ΠΡΙΝ ΝΑ ΠΑΡΕΤΕ ΤO MIRTAZAPINE/GENERICS Μην πάρετε το MIRTAZAPINE/GENERICS εάν έχετε αλλεργία (υπερευαισθησία) στη μιρταζαπίνη ή σε οποιοδήποτε άλλο συστατικό αυτού του φαρμάκου (βλέπε παράγραφο 6 «Λοιπές πληροφορίες»). Εάν συμβαίνει αυτό, θα πρέπει να μιλήσετε με το γιατρό σας το συντομότερο δυνατό πριν να πάρετε το MIRTAZAPINE/GENERICS. εάν λαμβάνετε ή έχετε πρόσφατα λάβει (μέσα στις τελευταίες δύο εβδομάδες) φάρμακα που ονομάζονται αναστολείς της μονο-αμινοξειδάσης (αναστολείς ΜΑΟ). Προσέξτε ιδιαίτερα με το MIRTAZAPINE/GENERICS Χορήγηση σε παιδιά και εφήβους κάτω των 18 ετών Η μιρταζαπίνη κανονικά δεν πρέπει να χορηγείται σε παιδιά και εφήβους κάτω των 18 ετών, επειδή η αποτελεσματικότητα δεν έχει καταδειχτεί. Επίσης, πρέπει να γνωρίζετε ότι ασθενείς κάτω των 18 ετών έχουν αυξημένο κίνδυνο ανεπιθύμητων ενεργειών όπως απόπειρα αυτοκτονίας, αυτοκτονικές σκέψεις και εχθρική συμπεριφορά (κυρίως επιθετικότητα, εναντιωτική συμπεριφορά και θυμό) όταν λαμβάνουν φάρμακα αυτής της κατηγορίας. Παρόλα αυτά, ο γιατρός σας μπορεί να συνταγογραφήσει το MIRTAZAPINE/GENERICS για ασθενείς κάτω των 18 επειδή θεωρεί ότι αυτό είναι προς το καλύτερο συμφέρον τους. Εάν ο γιατρός σας έχει συνταγογραφήσει το MIRTAZAPINE/GENERICS για ασθενή κάτω των 18 και θέλετε να το συζητήσετε, παρακαλείσθε να επανέλθετε στο γιατρό σας. 2\n3 Πρέπει να ενημερώσετε το γιατρό σας εάν κάποιο από τα παραπάνω αναφερθέντα συμπτώματα εμφανιστεί ή χειροτερεύσει όταν ασθενείς κάτω των 18 λαμβάνουν MIRTAZAPINE/GENERICS. Επίσης, οι μακροχρόνιες επιδράσεις όσο αφορά στην ασφάλεια του MIRTAZAPINE/GENERICS, στη σωματική ανάπτυξη, στην ωρίμανση, στη γνωστική και στη συμπεριφορική ανάπτυξη σε αυτή την ηλικιακή ομάδα δεν έχουν ακόμη αποδειχθεί. Σκέψεις αυτοκτονίας και επιδείνωση της κατάθλιψής σας Εάν πάσχετε από κατάθλιψη, μπορεί κάποιες φορές να σκέφτεστε να βλάψετε τον εαυτό σας ή να αυτοκτονήσετε. Αυτές οι σκέψεις μπορεί να είναι πιο έντονες στην αρχή της θεραπείας με αντικαταθλιπτικά, μιας και όλα αυτά τα φάρμακα χρειάζονται χρόνο για να δράσουν, συνήθως δύο εβδομάδες, αλλά μερικές φορές και περισσότερο. Είναι πιο πιθανό να σκέφτεστε έτσι: - Εάν είχατε και στο παρελθόν σκεφτεί να αυτοκτονήσετε ή να βλάψετε τον εαυτό σας. - Εάν είστε ενήλικας σε νεαρή ηλικία. Πληροφορίες από κλινικές μελέτες έχουν δείξει αυξημένο κίνδυνο αυτοκτονικής συμπεριφοράς σε ενήλικες κάτω των 25 ετών με ψυχιατρικές καταστάσεις που λάμβαναν αγωγή με αντικαταθλιπτικά. Εάν έχετε σκέψεις να αυτοκτονήσετε ή να βλάψετε τον εαυτό σας οποιαδήποτε στιγμή, μιλήστε με το γιατρό σας ή πηγαίνετε αμέσως στο νοσοκομείο. Μπορεί να σας βοηθήσει εάν πείτε σε ένα συγγενή ή σε ένα στενό φίλο ότι έχετε κατάθλιψη, και να τους ζητήσετε να διαβάσουν αυτό το φύλλο οδηγιών χρήσης. Μπορείτε να τους ρωτήσετε εάν νομίζουν ότι η κατάθλιψη σας χειροτερεύει, ή εάν ανησυχούν για αλλαγές στη συμπεριφορά σας. Επίσης προσέξτε ιδιαίτερα με το MIRTAZAPINE/GENERICS: εάν έχετε ή είχατε στο παρελθόν εμφανίσει κάποια από τις παρακάτω καταστάσεις: Ενημερώστε το γιατρό σας σχετικά με αυτές τις καταστάσεις προτού πάρετε το MIRTAZAPINE/GENERICS, αν δεν το έχετε κάνει ήδη. σπασμούς (επιληψία). Εάν εμφανίσατε επιληπτικές κρίσεις ή εάν οι επιληπτικές κρίσεις σας γίνονται πιο συχνές, σταματήστε να παίρνετε το MIRTAZAPINE/GENERICS και επικοινωνήστε αμέσως με το γιατρό σας ηπατική νόσο, συμπεριλαμβανομένου ίκτερου. Εάν εμφανιστεί ίκτερος, σταματήστε τη λήψη του MIRTAZAPINE/GENERICS και επικοινωνήστε αμέσως με το γιατρό σας νεφροπάθεια καρδιοπάθεια ή χαμηλή αρτηριακή πίεση σχιζοφρένεια. Εάν τα ψυχωσικά συμπτώματα όπως οι παρανοϊκές σκέψεις γίνονται πιο συχνά ή πιο σοβαρά, επικοινωνήστε άμεσα με το γιατρό σας μανιοκατάθλιψη (εναλλασσόμενες περιόδους υπερθυμίας/ υπερδραστηριότητας και καταθλιπτικής διάθεσης). Εάν αρχίσατε να νιώθετε υπερθυμία ή υπερδιέγερση σταματήστε να παίρνετε το MIRTAZAPINE/GENERICS και επικοινωνήστε αμέσως με το γιατρό σας διαβήτη (μπορεί να χρειαστεί να προσαρμόσετε τη δόση της ινσουλίνης ή άλλων φαρμάκων κατά του διαβήτη); οφθαλμική νόσο, όπως είναι η αυξημένη πίεση στο μάτι (γλαύκωμα) πρόβλημα κατά την ούρηση, που μπορεί να προκαλείται σε υπερτροφία του προστάτη σε περίπτωση που εμφανίσετε σημεία λοίμωξης όπως ανεξήγητο υψηλό πυρετό, πονόλαιμο και εξελκώσεις στο στόμα. Σταματήστε τη λήψη του MIRTAZAPINE/GENERICS και συμβουλευτείτε αμέσως το γιατρό σας για εξετάσεις αίματος. Σε σπάνιες περιπτώσεις τα συμπτώματα αυτά μπορεί να είναι σημεία διαταραχής της παραγωγής των κυττάρων του αίματος στο μυελό των οστών. Αν και σπάνια, τα συμπτώματα αυτά εμφανίζονται συνηθέστερα μετά από 4-6 εβδομάδες θεραπείας. εάν είστε ηλικιωμένο άτομο. Μπορεί να έχετε μεγαλύτερη ευαισθησία στις ανεπιθύμητες ενέργειες των αντικαταθλιπτικών. Λήψη άλλων φαρμάκων Μιλήστε με το γιατρό ή το φαρμακοποιό σας εάν παίρνετε (ή σκοπεύετε να πάρετε) κάποιο από τα 3\n4 φάρμακα που αναφέρεται στον παρακάτω κατάλογο. Παρακαλείσθε επίσης να ενημερώσετε το γιατρό ή το φαρμακοποιό σας εάν παίρνετε ή έχετε πάρει πρόσφατα άλλα φάρμακα, ακόμα και αυτά που δεν σας έχουν χορηγηθεί με συνταγή. Μην πάρετε το MIRTAZAPINE/GENERICS σε συνδυασμό με: - αναστολείς της μονοαμινοοξειδάσης (αναστολείς ΜΑΟ). Επίσης, μην παίρνετε το MIRTAZAPINE/GENERICS κατά τη διάρκεια των δύο εβδομάδων μετά τη διακοπή λήψης ενός αναστολέα ΜΑΟ. Εάν σταματήσετε να παίρνετε MIRTAZAPINE/GENERICS, μην ξεκινήσετε να παίρνετε αναστολείς της μονο-αμινοξειδάσης πριν περάσει διάστημα δυο εβδομάδων. Παραδείγματα αναστολέων ΜΑΟ είναι η μοκλοβεμίδη, η τρανυλκυπρομίνη (και τα δύο είναι αντικαταθλιπτικά) και η σελεγιλίνη (χρησιμοποιείται για τη νόσο του Parkinson) Προσέξτε όταν παίρνετε το MIRTAZAPINE/GENERICS σε συνδυασμό με: - αντικαταθλιπτικά όπως SSRIs, βενλαφαξίνη και L-τριπτοφάνη, ή τριπτάνες (χρησιμοποιούνται στη θεραπεία της ημικρανίας), τραμαδόλη (ένα παυσίπονο), λινεζολίδη (ένα αντιβιοτικό), λίθιο (χρησιμοποιείται στη θεραπεία κάποιων ψυχιατρικών διαταραχών) και σκευάσματα με St. John's Wort -Hypericum perforatum (μια φυτική θεραπεία για την κατάθλιψη). Σε πολύ σπάνιες περιπτώσεις, το MIRTAZAPINE/GENERICS χορηγούμενο μόνο του ή ο συνδυασμός του MIRTAZAPINE/GENERICS με αυτά τα φάρμακα μπορεί να οδηγήσει στο αποκαλούμενο σεροτονινεργικό σύνδρομο. Μερικά από τα συμπτώματα του συνδρόμου αυτού είναι: ανεξήγητος πυρετός, εφίδρωση, αυξημένος καρδιακός ρυθμός, διάρροια, (μη ελεγχόμενες) μυϊκές συσπάσεις, ρίγη, διέγερση αντανακλαστικών, ανησυχία, μεταβολές διάθεσης και έλλειψη συνείδησης. Εάν εμφανίσετε συνδυασμό αυτών των συμπτωμάτων, επικοινωνήστε αμέσως με το γιατρό σας - το αντικαταθλιπτικό νεφαζοδόνη. Μπορεί να αυξήσει την ποσότητα του MIRTAZAPINE/GENERICS στο αίμα σας. Ενημερώστε το γιατρό σας εάν χρησιμοποιείτε αυτό το φάρμακο. Μπορεί να χρειαστεί να μειωθεί η δόση του MIRTAZAPINE/GENERICS, ή όταν διακοπεί η χρήση της νεφαζοδόνης, να αυξηθεί ξανά η δόση του MIRTAZAPINE/GENERICS. - φάρμακα για το άγχος ή την αϋπνία όπως οι βενζοδιαζεπίνες - φάρμακα για τη σχιζοφρένεια όπως η ολανζαπίνη - φάρμακα για την αλλεργία όπως η σετιριζίνη - φάρμακα για τον έντονο πόνο όπως η μορφίνη Σε συνδυασμό με αυτά τα φάρμακα το MIRTAZAPINE/GENERICS μπορεί να αυξήσει την υπνηλία που προκαλούν αυτά τα φάρμακα. - φάρμακα για λοιμώξεις, φάρμακα για λοιμώξεις από βακτήρια (όπως ερυθρομυκίνη), φάρμακα για μυκητιασικές λοιμώξεις (όπως κετοκοναζόλη) και φάρμακα για το HIV/AIDS (όπως αναστολείς πρωτεάσης του HIV) - φάρμακα για έλκη στομάχου όπως σιμετιδίνη. Σε συνδυασμό με το MIRTAZAPINE/GENERICS τα φάρμακα αυτά μπορούν να αυξήσουν την ποσότητα της μιρταζαπίνης στο αίμα σας. Ενημερώστε το γιατρό σας εάν χρησιμοποιείτε τα φάρμακα αυτά. Μπορεί να χρειαστεί να λάβετε χαμηλότερη δόση MIRTAZAPINE/GENERICS, ή όταν τα φάρμακα αυτά διακοπούν, μπορεί να χρειαστεί να αυξηθεί ξανά η δόση του MIRTAZAPINE/GENERICS που λαμβάνετε. - φάρμακα για επιληψία όπως καρβαμαζεπίνη και φαινυτοΐνη - φάρμακα για φυματίωση όπως ριφαμπικίνη Σε συνδυασμό με το MIRTAZAPINE/GENERICS, τα φάρμακα αυτά μπορούν να ελαττώσουν την ποσότητα της μιρταζαπίνης στο αίμα σας. Ενημερώστε το γιατρό σας εάν χρησιμοποιείτε τα φάρμακα αυτά. Μπορεί να χρειαστεί να αυξηθεί η δόση του MIRTAZAPINE/GENERICS που λαμβάνετε, ή όταν τα φάρμακα αυτά διακοπούν, ο γιατρός σας μπορεί να χρειαστεί να ελαττώσει ξανά τη δόση του MIRTAZAPINE/GENERICS που λαμβάνετε. - φάρμακα για την πρόληψη της θρόμβωσης του αίματος όπως βαρφαρίνη Το MIRTAZAPINE/GENERICS μπορεί να αυξήσει τις επιδράσεις της βαρφαρίνης στο αίμα. Ενημερώστε το γιατρό σας εάν χρησιμοποιείτε το φάρμακο αυτό. Σε περίπτωση συνδυασμένης χορήγησης, συνιστάται επιμελής αιματολογική παρακολούθηση από γιατρό. 4\n5 Λήψη του MIRTAZAPINE/GENERICS με τροφές και ποτά Μπορεί να αισθανθείτε υπνηλία αν πιείτε αλκοόλ ενώ παίρνετετο MIRTAZAPINE/GENERICS. Συνιστάται να μην καταναλώσετε καθόλου αλκοόλ. Μπορείτε να πάρετε το MIRTAZAPINE/GENERICS με ή χωρίς τροφή. Κύηση και θηλασμός Ζητήστε τη συμβουλή του γιατρού ή του φαρμακοποιού σας προτού πάρετε οποιοδήποτε φάρμακο. Κύηση Η περιορισμένη διαθέσιμη εμπειρία με τη χορήγηση της μιρταζαπίνης σε έγκυες γυναίκες δεν υποδηλώνει αυξημένο κίνδυνο. Παρόλο αυτά, απαιτείται προσοχή όταν χρησιμοποιείται κατά τη διάρκεια της κύησης. Αν παίρνετε μιρταζαπίνη και μείνατε έγκυος ή σχεδιάζετε να μείνετε έγκυος, ρωτήστε το γιατρό σας εάν πρέπει να συνεχίσετε να παίρνετε μιρταζαπίνη. Εάν χρησιμοποιείτε τη μιρταζαπίνη μέχρι ή λίγο πριν από τον τοκετό, το μωρό σας πρέπει να παρακολουθηθεί για πιθανές ανεπιθύμητες ενέργειες. Σιγουρευτείτε πως η μαία και/ή ο γιατρός σας γνωρίζουν πως λαμβάνετε MIRTAZAPINE/GENERICS. Όταν λαμβάνονται κατά τη διάρκεια της κύησης, παρόμοια φάρμακα (SSRIs) ενδέχεται να αυξήσουν τον κίνδυνο εμφάνισης μίας σοβαρής κατάστασης για τα βρέφη, που καλείται εμμένουσα πνευμονική υπέρταση του νεογνού (PPHN), η οποία προκαλεί στο βρέφος γρηγορότερη αναπνοή και κυανή όψη. Τα συμπτώματα αυτά ξεκινούν συνήθως κατά τη διάρκεια των πρώτων 24 ωρών από τη γέννηση του βρέφους. Εάν συμβούν τα παραπάνω στο μωρό σας, πρέπει να επικοινωνήσετε με τη µαία και/ή το γιατρό σας αμέσως. Γαλουχία Το MIRTAZAPINE/GENERICS περνά στο μητρικό γάλα σε μικρές ποσότητες. Υπάρχει πιθανός κίνδυνος επίδρασης στο μωρό. Γι αυτό, πρέπει να συζητήσετε το θέμα με το γιατρό σας και αυτός/ή θα αποφασίσει εάν θα πρέπει να διακόψετε το θηλασμό ή να διακόψετε τη θεραπεία με το MIRTAZAPINE/GENERICS. Οδήγηση και χειρισμός μηχανών Το MIRTAZAPINE/GENERICS μπορεί να επηρεάσει την ικανότητα συγκέντρωσης ή τον βαθμό της εγρήγορσής σας. Σιγουρευτείτε ότι αυτές οι ικανότητές σας δεν έχουν επηρεαστεί πριν οδηγήσετε ή χειριστείτε μηχανές. Σημαντικές πληροφορίες σχετικά με ορισμένα συστατικά του MIRTAZAPINE/GENERICS Το φάρμακο αυτό περιέχει λακτόζη. Εάν έχετε ενημερωθεί από το γιατρό σας πως έχετε δυσανεξία σε ορισμένα σάκχαρα, επικοινωνήστε με το γιατρό σας πριν πάρετε αυτό το φαρμακευτικό προϊόν. 3. ΠΩΣ ΝΑ ΠΑΡΕΤΕ ΤO MIRTAZAPINE/GENERICS Πάντοτε να παίρνετε το MIRTAZAPINE/GENERICS αυστηρά σύμφωνα με τις οδηγίες του γιατρού ή του φαρμακοποιού σας. Εάν έχετε αμφιβολίες, ρωτήστε το γιατρό ή το φαρμακοποιό σας. Τι δόση να πάρετε Ενήλικες: Η συνηθισμένη δόση έναρξης είναι 15 ή 30 mg ημερησίως. Ο γιατρός σας μετά από κάποιες ημέρες μπορεί να σας συμβουλεύσει να αυξήσετε την δόση σας μέχρι την ποσότητα που θα είναι η βέλτιστη για εσάς (μεταξύ 15 και 45 mg την ημέρα). Η δόση είναι συνήθως η ίδια για όλες τις ηλικίες. Ωστόσο, εάν είστε ηλικιωμένο άτομο ή εάν έχετε παθήσεις των νεφρών ή του ήπατος, ο γιατρός σας μπορεί να προσαρμόσει ανάλογα τη δόση. 5\n6 Πότε να πάρετε το MIRTAZAPINE/GENERICS Να παίρνετε το MIRTAZAPINE/GENERICS την ίδια ώρα κάθε ημέρα. Είναι καλύτερα να παίρνετε το MIRTAZAPINE/GENERICS σαν εφάπαξ δόση πριν πέσετε για ύπνο. Ωστόσο, ο γιατρός σας μπορεί να προτείνει να μοιράσετε τη δόση του MIRTAZAPINE/GENERICS σε μια λήψη το πρωί και μια λήψη το βράδυ πριν πέσετε για ύπνο. Η υψηλότερη δόση πρέπει να λαμβάνεται πριν πέσετε για ύπνο. Πάρετε τα δισκία από το στόμα. Καταπιείτε χωρίς να μασήσετε τη δόση του MIRTAZAPINE/GENERICS που σας έχει συνταγογραφηθεί, με λίγο νερό ή χυμό. Πότε αναμένεται να αρχίσετε να αισθάνεστε καλύτερα Συνήθως το MIRTAZAPINE/GENERICS χρειάζεται 1 έως 2 εβδομάδες για να δράσει, ενώ μετά από 2 έως 4 εβδομάδες θα αρχίσετε να αισθάνεστε καλύτερα. Είναι σημαντικό, τις πρώτες εβδομάδες θεραπείας να συζητάτε με το γιατρό σας για τα αποτελέσματα που έχει η θεραπεία με το MIRTAZAPINE/GENERICS: Μετά από 2 έως 4 εβδομάδες από τότε που ξεκινήσατε το MIRTAZAPINE/GENERICS, μιλήστε στο γιατρό σας για το αποτέλεσμα που έχει η θεραπεία σε εσάς. Εάν ακόμη δεν αισθάνεστε καλύτερα, ο γιατρός σας μπορεί να συνταγογραφήσει υψηλότερη δόση. Σε αυτή την περίπτωση, μιλήστε με το γιατρό σας μετά από άλλες 2 έως 4 εβδομάδες. Συνήθως θα χρειαστεί να πάρετε το MIRTAZAPINE/GENERICS μέχρι τα συμπτώματα της κατάθλιψης να έχουν εξαφανισθεί για 4 έως 6 μήνες. Παιδιά και έφηβοι ηλικίας κάτω των 18 ετών: Το MIRTAZAPINE/GENERICS δε θα πρέπει να χρησιμοποιείται σε παιδιά και εφήβους ηλικίας κάτω των 18 ετών (βλέπε επίσης παράγραφο 2 «Χρήση σε παιδιά και εφήβους ηλικίας κάτω των 18 ετών»). Εάν πάρετε μεγαλύτερη δόση MIRTAZAPINE/GENERICS από την κανονική Εάν εσείς ή κάποιος άλλος πάρει πολύ μεγάλη δόση MIRTAZAPINE/GENERICS, καλέστε το γιατρό αμέσως. Τα πιο πιθανά σημάδια σε υπερδοσολογία του MIRTAZAPINE/GENERICS (χωρίς λήψη άλλων φαρμάκων ή αλκοόλ) είναι καταστολή, αποπροσανατολισμός και αυξημένος καρδιακός ρυθμός. Εάν ξεχάσετε να πάρετε το MIRTAZAPINE/GENERICS Εάν πρέπει να παίρνετε τη δόση σας μία φορά την ημέρα εάν ξεχάσατε να πάρετε τη δόση του MIRTAZAPINE/GENERICS, μην πάρετε τη δόση που ξεχάσατε. Απλά παραλείψτε την. Πάρτε την επόμενη δόση σας την κανονική ώρα. Εάν πρέπει να παίρνετε τη δόση σας δύο φορές την ημέρα εάν ξεχάσατε να πάρετε την πρωινή δόση σας, απλά πάρτε τη μαζί με τη βραδινή δόση σας εάν ξεχάσατε να πάρετε τη βραδινή δόση σας, μην την πάρετε μαζί με την επόμενη πρωινή δόση. Απλά παραλείψτε την και συνεχίστε με την κανονική πρωινή και βραδινή δόση σας. εάν ξεχάσατε να πάρετε και τις δύο δόσεις, δεν πρέπει να προσπαθήσετε να αναπληρώσετε τις δόσεις που ξεχάσατε. Παραλείψτε και τις δύο δόσεις και συνεχίστε την επόμενη ημέρα με την κανονική πρωινή και βραδινή δόση σας. Εάν σταματήσετε να παίρνετε το MIRTAZAPINE/GENERICS Σταματήστε να παίρνετε το MIRTAZAPINE/GENERICS μόνο κατόπιν συμβουλής του γιατρού σας. Εάν σταματήσετε πρόωρα, η καταθλιπτική διάθεσή μπορεί να εμφανιστεί πάλι. Όταν αισθανθείτε καλύτερα μιλήστε στο γιατρό σας. Ο γιατρός σας θα αποφασίσει πότε μπορεί να σταματήσει η θεραπεία. Μην σταματάτε απότομα τη λήψη του MIRTAZAPINE/GENERICS, ακόμη και όταν η κατάθλιψη έχει υποχωρήσει. Εάν σταματήσετε απότομα τη λήψη του MIRTAZAPINE/GENERICS μπορεί να αισθανθείτε ναυτία, ζάλη, ταραχή ή ανησυχία και να έχετε πονοκεφάλους. Αυτά τα συμπτώματα μπορεί να αποφευχθούν με τη σταδιακή διακοπή. Ο γιατρός σας θα σας πει πώς να ελαττώσετε 6\n7 σταδιακά τη δόση. Εάν έχετε περισσότερες ερωτήσεις σχετικά με τη χρήση αυτού του προϊόντος, ρωτήστε το γιατρό ή το φαρμακοποιό σας. 4. ΠΙΘΑΝΕΣ ΑΝΕΠΙΘΥΜΗΤΕΣ ΕΝΕΡΓΕΙΕΣ Όπως όλα τα φάρμακα, έτσι και το MIRTAZAPINE/GENERICS μπορεί να προκαλέσει ανεπιθύμητες ενέργειες, αν και αυτές οι ανεπιθύμητες ενέργειες δεν παρουσιάζονται σε όλους τους ανθρώπους. Σε ορισμένες περιπτώσεις η ανεπιθύμητη ενέργεια μπορεί να μην οφείλεται στο φάρμακο αλλά να αποτελεί σύμπτωμα της ασθένειάς σας. Εάν συμβεί οτιδήποτε από τα παρακάτω, διακόψτε τη λήψη του MIRTAZAPINE/GENERICS και επικοινωνήστε αμέσως με το γιατρό σας ή πηγαίνετε στο τμήμα επειγόντων περιστατικών του πλησιέστερου νοσοκομείου: νιώσετε κούραση, πονάει ο λαιμός ή το στόμα σας, έχετε ανεξήγητο πυρετό ή κάνετε εύκολα μελανιές παρατηρήσετε κιτρίνισμα στο δέρμα ή στα μάτια σας. Τα παραπάνω είναι σπάνιες αλλά σοβαρές καταστάσεις. Ο γιατρός σας μπορεί να πρέπει να αλλάξει το φάρμακο σας. Επικοινωνήστε αμέσως με το γιατρό σας ή πηγαίνετε στο τμήμα επειγόντων περιστατικών του πλησιέστερου νοσοκομείου σε περίπτωση που κάνετε σκέψεις αυτοκαταστροφής ή αυτοκτονίας (βλέπε παράγραφο 2 «Προσέξτε ιδιαίτερα»). Οι πιθανές ανεπιθύμητες ενέργειες του MIRTAZAPINE/GENERICS αναφέρονται παρακάτω και μπορεί να ταξινομηθούν ως εξής: Πολύ συχνές: επηρεάζουν περισσότερους από 1 στους 10 χρήστες Συχνές: επηρεάζουν 1 έως 10 στους 100 χρήστες Όχι συχνές: επηρεάζουν 1 έως 10 στους χρήστες Σπάνιες : επηρεάζουν 1 έως 10 στους χρήστες Πολύ σπάνιες: επηρεάζουν λιγότερους από 1 στους χρήστες Μη γνωστές: δεν μπορούν να εκτιμηθούν με βάση τα διαθέσιμα δεδομένα Πολύ συχνές αύξηση της όρεξης και του σωματικού βάρους καταστολή ή υπνηλία πονοκέφαλος ξηροστομία Συχνές λήθαργος ζάλη σπασμοί ή τρέμουλο ναυτία διάρροια έμετος εξάνθημα πόνος στις αρθρώσεις (αρθραλγία) ή στους μύες (μυαλγία) οσφυαλγία αίσθημα ζάλης ή λιποθυμίας όταν σηκώνεστε απότομα (ορθοστατική υπόταση) 7\n8 πρήξιμο (συνήθως στους αστραγάλους ή στα πόδια) που προκαλείται από την κατακράτηση υγρών (οίδημα) κόπωση ζωντανά όνειρα σύγχυση αίσθημα άγχους προβλήματα ύπνου Όχι συχνές αίσθημα υπερθυμίας ή συναισθηματικό «ανέβασμα» (μανία). Σταματήστε να παίρνετε το MIRTAZAPINE/GENERICS και μιλήστε αμέσως στο γιατρό σας. ασυνήθιστη αίσθηση στο δέρμα π.χ. κάψιμο, τσίμπημα, φαγούρα ή μυρμήγκιασμα (παραισθησία) ανήσυχα πόδια λιποθυμία (συγκοπή) αίσθημα μουδιάσματος στο στόμα (στοματική υπαισθησία) χαμηλή αρτηριακή πίεση εφιάλτες αίσθηση διέγερσης ψευδαισθήσεις επιτακτική ανάγκη για κίνηση Σπάνιες κιτρίνισμα του δέρματος και των ματιών. Αυτό μπορεί να σημαίνει διαταραχές της λειτουργίας του ήπατος (ίκτερος) Σταματήστε να παίρνετε το MIRTAZAPINE/GENERICS και μιλήστε αμέσως στο γιατρό σας. σπασμωδικές μυϊκές κινήσεις ή συσπάσεις (μυόκλωνος) επιθετική συμπεριφορά Μη γνωστές σημάδια λοίμωξης όπως ξαφνικός ανεξήγητος υψηλός πυρετός, πονόλαιμος και στοματικά έλκη (ακοκκιοκυτταραιμία) Σταματήστε να παίρνετε το MIRTAZAPINE/GENERICS και επικοινωνήστε αμέσως στο γιατρό σας για να κάνετε εξέταση αίματος. Σε σπάνιες περιπτώσεις, το MIRTAZAPINE/GENERICS μπορεί να προκαλέσει διαταραχές στην παραγωγή έμμορφων στοιχείων του αίματος (καταστολή του μυελού των οστών). Κάποια άτομα μπορεί να γίνουν λιγότερο ανθεκτικά σε λοιμώξεις γιατί το MIRTAZAPINE/GENERICS μπορεί να προκαλέσει μία προσωρινή έλλειψη λευκών αιμοσφαιρίων (κοκκιοκυτταροπενία). Σε σπάνιες περιπτώσεις επίσης το MIRTAZAPINE/GENERICS μπορεί να προκαλέσει έλλειψη ερυθρών και λευκών αιμοσφαιρίων καθώς και αιμοπεταλίων (απλαστική αναιμία), έλλειψη αιμοπεταλίων (θρομβοπενία) ή αύξηση στον αριθμό των λευκών αιμοσφαιρίων (ηωσινοφιλία). επιληπτική κρίση (παροξυσμό σπασμών). Σταματήστε να παίρνετε το MIRTAZAPINE/GENERICS και ενημερώστε αμέσως το γιατρό σας. συνδυασμός συμπτωμάτων όπως ανεξήγητος πυρετός, εφίδρωση, αυξημένος καρδιακός ρυθμός, διάρροια, (μη ελεγχόμενες) μυϊκές συσπάσεις, ρίγη, διέγερση αντανακλαστικών, ανησυχία, μεταβολές διάθεσης και έλλειψη συνείδησης. Σε πολύ σπάνιες περιπτώσεις αυτά μπορεί να είναι σημάδια σεροτονινεργικού συνδρόμου. 8\n9 Σταματήστε να παίρνετε το MIRTAZAPINE/GENERICS και μιλήστε αμέσως στο γιατρό σας. σκέψεις να βλάψετε τον εαυτό σας ή να αυτοκτονήσετε Επικοινωνήστε αμέσως με το γιατρό σας ή πηγαίνετε αμέσως στο νοσοκομείο μη φυσιολογική αίσθηση στο στόμα (στοματική παραισθησία) πρήξιμο στο στόμα (στοματικό οίδημα) υπονατριαιμία απρόσφορη έκκριση της αντι-διουρητικής ορμόνης δυσκολία στην ομιλία αυξημένη σιελόρροια πυρετός, πονόλαιμος και κόπωση, τα οποία μπορεί να ακολουθηθούν από έλκη και από άλλες βλάβες, που συνήθως εμφανίζονται γύρω από το στόμα και τα χείλη (σύνδρομο Stevens- Johnson) εξάνθημα ή βλάβες στο δέρμα υπνοβασία Σε παιδιά ηλικίας κάτω των 18 ετών παρατηρήθκαν συχνά τα ακόλουθα ανεπιθύμητα συμβάντα κατά τις κλινικές μελέτες: σημαντική αύξηση του σωματικού βάρους, κνιδωτικό εξάνθημα και αυξημένα τριγλυκερίδια στο αίμα. Εάν κάποια ανεπιθύμητη ενέργεια γίνεται σοβαρή ή αν παρατηρήσετε κάποια ανεπιθύμητη ενέργεια που δεν αναφέρεται στο παρόν φύλλο οδηγιών, παρακαλείσθε να ενημερώσετε το γιατρό ή το φαρμακοποιό σας. 5. ΠΩΣ ΝΑ ΦΥΛΑΣΣΕΤΑΙ ΤO MIRTAZAPINE/GENERICS Να φυλάσσεται σε μέρη που δεν βλέπουν και δεν προσεγγίζουν τα παιδιά. Να μη χρησιμοποιείτε το MIRTAZAPINE/GENERICS μετά την ημερομηνία λήξης που αναφέρεται στο χάρτινο κουτί μετά το ΛΗΞΗ. Η ημερομηνία λήξης είναι η τελευταία ημέρα του μήνα που αναφέρεται. Φυλάσσετε στον αρχικό περιέκτη. Τα φάρμακα δεν πρέπει να απορρίπτονται στο νερό της αποχέτευσης ή στα σκουπίδια. Ρωτήστε το φαρμακοποιό σας πώς να πετάξετε τα φάρμακα που δεν χρειάζονται πια. Αυτά τα μέτρα θα βοηθήσουν στην προστασία του περιβάλλοντος. 6. ΛΟΙΠΕΣ ΠΛΗΡΟΦΟΡΙΕΣ Τι περιέχει το MIRTAZAPINE/GENERICS Η δραστική ουσία είναι η μιρταζαπίνη. Tα δισκία των 30 mg περιέχουν 30 mg μιρταζαπίνης και τα δισκία των 45 mg περιέχουν 45 mg μιρταζαπίνης. Τα άλλα συστατικά είναι anhydrous lactose, maize starch, colloidal anhydrous silica, hydroxypropyl cellulose low substituted και magnesium stearate. Η επικάλυψη περιλαμβάνει titanium dioxide (E171), macrogol 4000, lactose monohydrate, red iron oxide (E172 - μόνο στα δισκία των 30 mg), yellow iron oxide (E172 - μόνο στα δισκία των 30 mg), black iron oxide (E172 - μόνο στα δισκία των 30 mg) και hypromellose (464). Εμφάνιση του MIRTAZAPINE/GENERICS και περιεχόμενο της συσκευασίας 9\n10 Το φάρμακό σας έχει τη μορφή αμφίκυρτου επικαλυμμένου με λεπτό υμένιο δισκίου. Τα δισκία της περιεκτικότητας των 30 mg είναι ανοιχτού κίτρινου χρώματος και φέρουν την ένδειξη MR / 30 στη μια πλευρά, και G στην άλλη, τα δισκία της περιεκτικότητας των 45 mg είναι λευκά και φέρουν την ένδειξη MR 45 στη μια πλευρά, και G στην άλλη. Η διαχωριστική γραμμή (στα δισκία των 30 mg) χρησιμεύει μόνο για να διευκολύνει τη θραύση για διευκόλυνση της κατάποσης και όχι για τον διαχωρισμό σε ίσες δόσεις. Το MIRTAZAPINE/GENERICS είναι διαθέσιμο σε συσκευασίες κυψέλης ή περιέκτες δισκίων των 10, 14, 20, 28, 30, 50, 100, 250 και 500 δισκίων. Τα μεγέθη συσκευασίας που περιέχουν πάνω από 100 επικαλυμμένα με λεπτό υμένιο δισκία προορίζονται για νοσοκομειακή χρήση. Μπορεί να μην κυκλοφορούν όλες οι συσκευασίες. Κάτοχος άδειας κυκλοφορίας και παραγωγός Δικαιούχος Προϊόντος: Generics [UK] Ltd trading as Mylan, Station Close, Potters Bar Hertfordshire EN6 1TL United Kingdom Κάτοχος Άδειας Κυκλοφορίας: Generics Pharma Hellas ΕΠΕ, Λ. Βουλιαγμένης 577 Α Αργυρούπολη τηλ: Παραγωγός: McDermott Laboratories t/a Gerard Laboratories, 35/36 Baldoyle Industrial Estate, Grange Road, Dublin 13, Ireland Το παρόν φύλλο οδηγιών χρήσης εγκρίθηκε για τελευταία φορά: Ιούλιος 2013 Τρόπος Διάθεσης: Με ιατρική συνταγή 10\nΦύλλο οδηγιών χρήσης: Πληροφορίες για τον χρήστη OXCARBAZEPINE/GENERICS 300/600 mg επικαλυµµένα µε λεπτό υµένιο δισκία (Οξυκαρβαζεπίνη) ιαβάστε προσεκτικά ολόκληρο το φύλλο οδηγιών χρήσης προτού αρχίσετε


Διαρκής φλυαρία - Ειδήσεις - νέα - Το Βήμα Online\nΟμολογώ ότι το τελευταίο που περίμενα είναι να παίζουμε ξαφνικά μπουνιές για την τραγική μοίρα των Ποντίων πριν από 100 χρόνια. Για το αν ήταν «εθνοκάθαρση» ή «γενοκτονία».\nΔεν υποτιμώ καθόλου τις πληγές ή το βάρος της μνήμης σε μια χώρα με ταραγμένη Ιστορία. Ετσι κι αλλιώς εξακολουθώ να πιστεύω ότι η Ελλάδα «παράγει περισσότερη Ιστορία από όση μπορεί να καταναλώσει».\nΠαρ’ όλα αυτά, με αιφνιδίασε η έκρηξη λεκτικής και φυσικής βίας για μια υπόθεση που κανονικά αποτελεί αντικείμενο ιστορικών συμποσίων και όχι πολιτικής σύγκρουσης.\nΟι ιστορικές διαμάχες όμως σπανίως λένε πράγματα για το χθες. Συνήθως λένε πολλά για το σήμερα.\nΦαίνεται λοιπόν ότι μια κοινωνία που ζει σε καθεστώς μόνιμης ανασφάλειας προσπαθεί να αντλήσει ζωτικές βεβαιότητες από το παρελθόν της. Δεν θέλει να τις ταράζουν.\nΑυτό μάλλον δεν κατάλαβε ο υπουργός Παιδείας. Ο οποίος προφανώς δεν είναι εθνικός μειοδότης, ούτε ηθικός αυτουργός ούτε καν σχετικός με το θέμα.\nΕίναι απλώς αριστερός και μίλησε με την ευκολία των αριστερών να έχουν γνώμη για τα πάντα, κυρίως για όσα δεν ξέρουν. Από τη γενοκτονία των Ποντίων και τις χρηματοπιστωτικές συναλλαγές έως την εξόρυξη στη Χαλκιδική και την ψηφιακή τηλεόραση.\nΑν αναλογιστεί κανείς τι ασύστατες παπαριές έχουν ακουστεί από αριστερά χείλη τα τελευταία χρόνια, τότε ο υπουργός απλώς μετέχει κάποιου γενικού κανόνα. Που θεωρεί ότι το «αριστερό» από μόνο του συνιστά και γνώμη και γνώση.\nΑπλώς έπεσε στην περίπτωση που πονάει και θυμώνει.\nΙσως αυτό ακριβώς έπρεπε να προβληματίσει την κυβέρνηση. «Δεν μπορείς να κυβερνάς χωρίς λακωνικότητα» έλεγε ο Σεν-Ζιστ στη Γαλλική Επανάσταση, αλλά ακόμη να το συνειδητοποιήσουν οι δικοί μας.\nΜε την ευκολία και την αμεριμνησία της προηγούμενης αριστερής ζωής τους, δεν βάζουν γλώσσα μέσα. Εκθέτουν ασταμάτητα τις απόψεις τους επί όλων των θεμάτων και επί παντός επιστητού. Οσα ξέρουν, όσα δεν ξέρουν και όσα δεν θα μάθουν ποτέ.\nΗ φλυαρία έχει γίνει στυλ διακυβέρνησης. Μια διαρκής φλυαρία. Λες και τώρα που βρήκαν ξαφνικά ακροατήριο θέλουν να τα πουν μαζεμένα και επιτέλους να ακουστούν.\nΠεπεισμένοι πως δικαιώθηκαν και δεν έτυχαν. Συνεπώς, δεν φταίνε αυτοί που δεν ακούγονταν, αλλά εκείνοι που δεν τους άκουγαν – και τότε, καλά να πάθουν!..


Τον… βρήκε τον δρόμο ο χειμώνας! Χαλάει ο καιρός τις επόμενες μέρες – Βροχές, χιόνια και κρύο ενόψει | Kefalonia Magazine\nΑρχική Κοινωνία Τον… βρήκε τον δρόμο ο χειμώνας! Χαλάει ο καιρός τις επόμενες μέρες...\nΤον… βρήκε τον δρόμο ο χειμώνας! Χαλάει ο καιρός τις επόμενες μέρες – Βροχές, χιόνια και κρύο ενόψει\nκαιρός… επιτέλους αλλάζει με πτώση της θερμοκρασίας και βροχές μέσα στην εβδομάδα. Πού περιμένουμε την απότομη αλλαγή που… άργησε κάποιες εβδομάδες και τι ακριβώς έρχεται. Οι καιρικές συνθήκες μέχρι το τέλος της εβδομάδας από τον μετεωρολόγο Μιχάλη Σιούτα που μιλά στο newsit.gr. Ακούστε την αναλυτική πρόγνωση και διαβάστε πού θα χρειαστείτε… μπουφάν, ομπρέλες και σκουφιά.\nΠότε επιτέλους θα… αλλάξει ο καιρός; Πότε θα… νιώσουμε το φθινόπωρο στην καθημερινότητα και όχι… μόνο στο ημερολόγιο; Αυτό είναι το ερώτημα που έχουν πολλοί αυτές τις μέρες, με τις καιρικές συνθήκες να θυμίζουν άνοιξη προς… καλοκαίρι κι ενώ μας χωρίζουν μόλις λίγες ημέρες από τον Νοέμβριο!\nΤο newsit.gr μίλησε με τον μετεωρολόγο, Μιχάλη Σιούτα, ο οποίος αναφέρει πως σταδιακή αλλαγή θα παρουσιάσει ο καιρός στη χώρα μας από την Τρίτη (29.10.2019) το βράδυ και την Τετάρτη (30.10.2019) και από τη Δυτική Ελλάδα με βροχές και καταιγίδες, κυρίως στη Δυτική Ελλάδα, στο Ιόνιο, στην Ήπειρο, στην Πελοπόννησο και στην Κρήτη.\nΠιο συγκεκριμένα αναφέρει: “Κυρίως την Τετάρτη θα αρχίσουν εντονότερα φαινόμενα τα οποία θα επεκταθούν από το απόγευμα και στην Μακεδονία με τοπικές βροχές ενώ τις βραδινές ώρες της Τετάρτης με ξημερώματα Πέμπτης (31.10.2019) θα έχουμε και κάποια χιόνια στα βουνά της Βόρειας Ελλάδας ενώ η θερμοκρασία θα μειωθεί τις βραδινές ώρες της Τετάρτης.\nΟ καιρός σε Αθήνα και Θεσσαλονίκη τις επόμενες ημέρες\nΟ κ. Σιούτας, συνεχίζει λέγοντας: “Στην Θεσσαλονίκη περιμένουμε καλό καιρό την Τρίτη, αλλά από το μεσημέρι της Τετάρτης περιμένουμε συννεφιά και τοπικές βροχές, φαινόμενα που θα συνεχιστούν και την Πέμπτη η οποία θα είναι μια βροχερή ημέρα. Παράλληλα με την πτώση της θερμοκρασίας η οποία στην Βόρεια Ελλάδα δεν θα ξεπεράσει τους 16 βαθμούς Κελσίου, ενώ στα Κεντρικά και Νότια θα φτάσει μέγιστη 21 βαθμούς.\nΣτην Αττική περιμένουμε καλό καιρό την Τρίτη, την Τετάρτη επίσης καλές καιρικές συνθήκες με μερικές ομίχλες λόγω αυξημένης υγρασίας τις πρωινές ώρες, ενώ υπάρχει μια πιθανότητα για βροχοπτώσεις τις απογευματινές ώρες της Τετάρτης κυρίως στα βόρεια του νομού. Την Πέμπτη περιμένουμε αρκετές βροχές και στην Αττική, θα είναι μια βροχερή ημέρα σχεδόν σε όλη την χώρα, πιθανόν να σημειωθούν και καταιγίδες, ενώ η θερμοκρασία θα σημειώσει πτώση με την μέγιστη να μην ξεπερνά τους 20 βαθμούς Κελσίου”.\nΟ ίδιος, καταλήγει λέγοντας πως “τα φαινόμενα θα συνεχιστούν μέχρι τα τέλη της εβδομάδας, οι άνεμοι θα γίνουν βοριάδες, θα φτάσουν τα 7 μποφόρ την Πέμπτη και την Παρασκευή και έτσι η θερμοκρασία θα σημειώσει μεγάλη πτώση την Παρασκευή και το Σαββατοκύριακο τα φαινόμενα θα συνεχιστούν κυρίως στην Κεντρική και Νότια Ελλάδα ενώ βελτίωση φαίνεται στις αρχές της επόμενης εβδομάδας”.\nΑκούστε όσα είπε ο Μιχάλης Σιούτας στο newsit.gr\nΑναλυτικά ο καιρός την Τρίτη, 29.10.2019, σε ολόκληρη τη χώρα\nΚαλός γενικά καιρός, με αραιές νεφώσεις που κατά τόπους θα είναι πυκνότερες, αναμένεται την Τρίτη, 29.10.2019. Πιθανότητα τοπικών βροχών υπάρχει στη Μακεδονία έως το πρωί και κυρίως από το απόγευμα, σύμφωνα με τη μετεωρολογική υπηρεσία meteo του Εθνικού Αστεροσκοπείου Αθηνών, ενώ κατά τη διάρκεια της νύχτας η ορατότητα στα ηπειρωτικά θα είναι τοπικά περιορισμένη.\nΣτην Αττική αναμένονται αραιές νεφώσεις κατά περιόδους. Οι άνεμοι θα πνέουν από μεταβαλλόμενες διευθύνσεις έως 3 μποφόρ. Η ορατότητα έως το πρωί θα είναι τοπικά περιορισμένη.\nΗ θερμοκρασία στο κέντρο των Αθηνών θα κυμανθεί από 17 έως 24 βαθμούς\nΟ καιρός την Τετάρτη, 30.10.2019, σε ολόκληρη τη χώρα\nΣτην υπόλοιπη χώρα αρχικά αίθριος καιρός ενώ από τις απογευματινές ώρες θα αναπτυχθούν τοπικές νεφώσεις στα ηπειρωτικά. Κατά τόπους περιορισμένη ορατότητα ή ομίχλες τις πρωινές ώρες. Οι άνεμοι θα πνέουν μεταβλητοί 3 με 4 και στα νότια πελάγη δυτικοί 4με 5 μποφόρ.\nΣταδιακά από το μεσημέρι στα βόρεια θα επικρατήσουν άνεμοι βορείων διευθύνσεων, οι οποίοι από το βράδυ θα ενισχυθούν τοπικά έως 6 μποφόρ. Η θερμοκρασία θα σημειώσει πτώση στα βόρεια από το βράδυ.\nΟ καιρός την Πέμπτη, 31.10.2019, σε ολόκληρη τη χώρα\nΣτο Ιόνιο, τα ηπειρωτικά και το βόρειο Αιγαίο νεφώσεις με τοπικές βροχές και κυρίως στα δυτικά σποραδικές καταιγίδες. Τα φαινόμενα πιθανώς θα είναι κατά τόπους ισχυρά. Τη νύχτα λίγα χιόνια θα πέσουν στα βόρεια ορεινά.\nΣτις υπόλοιπες περιοχές λίγες νεφώσεις παροδικά αυξημένες, με τοπικές βροχές και στα νότια μεμονωμένες καταιγίδες. Οι άνεμοι θα πνέουν στα δυτικά νότιοι νοτιοανατολικοί 3 με 5 και στο Ιόνιο τοπικά 6 μποφόρ.\nΣτα ανατολικά από βόρειες διευθύνσεις 4 με 6και στο βόρειο Αιγαίο 7 μποφόρ. Η θερμοκρασία θα σημειώσει πτώση, κυρίως στα κεντρικά και βόρεια.\nΟ καιρός την Παρασκευή, 01.11.2019, σε ολόκληρη τη χώρα\nΝεφώσεις με τοπικές βροχές και σποραδικές καταιγίδες κυρίως στα δυτικά, τα κεντρικά και νότια, πιθανώς πρόσκαιρα ισχυρές.\nΠαροδικές χιονοπτώσεις στα βόρεια ορεινά. Βαθμιαία τα φαινόμενα στα κεντρικά και τα βόρεια θα εξασθενήσουν. Οι άνεμοι θα πνέουν στα δυτικά ανατολικοί νοτιοανατολικοί 3 με 5 στρεφόμενοι από τις απογευματινές ώρες σε νότιους νοτιοανατολικούς 4 με 6 μποφόρ.\nΣτα ανατολικά ανατολικοί βορειοανατολικοί 3 με 5 και στο βόρειο Αιγαίο 6 μποφόρ, στρεφόμενοι βαθμιαία στα νοτιοανατολικά σε νότιους 3 με 5 μποφόρ.\nΟ καιρός το Σάββατο, 02.11.2019, σε ολόκληρη τη χώρα\nΟι άνεμοι θα πνέουν στα δυτικά και νότια από νότιες διευθύνσεις 3 με5 μποφόρ και στις υπόλοιπες περιοχές από βόρειες διευθύνσεις με την ίδια ένταση. Η θερμοκρασία δεν θα σημειώσει αξιόλογη μεταβολή.\nΟ καιρός την Κυριακή, 03.11.2019, σε ολόκληρη τη χώρα\nΟι άνεμοι θα πνέουν από νότιες διευθύνσεις 3 με 5 μποφόρ με βαθμιαία ενίσχυση από το μεσημέρι στα δυτικά. Η θερμοκρασία δεν θα σημειώσει αξιόλογη μεταβολή.\nΠροηγούμενο άρθροΠυλαριακος: Νίκη με 3-1 επί του Εθνικού\nΕπόμενο άρθροΠαλική: Εκδηλώσεις μνήμης στα Μαντζαβινατα (pics)


Σαββάτο, 17 Απριλίου 2021 11:22:15 ΜΜ\nΑρχική›Αναλύσεις›Με σαφώς καλύτερους οιωνούς ξεκινά ο Δεκέμβριος στο Χρηματιστήριο\n09:00 - 03 Δεκ 2018 | Αναλύσεις\nΜε σαφώς καλύτερους οιωνούς ξεκινά ο Δεκέμβριος για το ελληνικό χρηματιστήριο, καθώς η αγορά έβγαλε ένα «στοίχημα» που ήταν η αναδιάρθρωση των δεικτών MSCI, πληρώνοντας – από τις 13 Νοεμβρίου που έγιναν γνωστές οι αλλαγές και μετά – το «μάρμαρο» των μεγάλων ρευστοποιήσεων στις τράπεζες.\nΌμως και για τις διεθνείς αγορές οι οιωνοί για το Δεκέμβρη είναι σαφώς καλύτεροι, μετά τη συμφωνία κορυφής μεταξύ των κυβερνήσεων ΗΠΑ και Κίνας για αναστολή στην επιβολή επιπρόσθετων δασμών για τις επόμενες 90 ημέρες, ήτοι έως το τέλος Φεβρουαρίου.\nΣε ότι αφορά το Χ.Α., όπως και να ‘χει (και ασχέτως αν μετά το διήμερο ράλι άνω του 4% υπάρξει μικροδιόρθωση), ο Δεκέμβριος μπορεί να δώσει την ευκαιρία για καλύτερο φινάλε έτους, συγκριτικά με την έως τώρα «συγκομιδή».\nΤο κλείσιμο του Νοέμβρη ήταν εντυπωσιακό για τα δεδομένα της ελληνικής αγοράς, καθώς το rebalancing και η αναδιάταξη των χαρτοφυλακίων λόγω των αλλαγών στον MSCI έφερε και «ξύπνημα» των long, οδηγώντας σε άνοδο περί το 4,30% το Γ.Δ. Πέμπτη και Παρασκευή.\nΤην Πέμπτη ο Γενικός Δείκτης ενισχύθηκε κατά 2,50%, ενώ την Παρασκευή έκλεισε με άνοδο 1,95%, σε μια ημέρα μάλιστα που αρκετοί ανέμεναν «μακελειό». Έτσι, σε επίπεδο εβδομάδας ο Γ.Δ. ενισχύθηκε κατά 4,59%, ο FTSE 25 κέρδισε 5,13%, ενώ ο τραπεζικός δείκτης ενισχύθηκε κατά 8,68%.\nΚαι όλα αυτά, θυμίζουμε, έγιναν σε έναν… Νοέμβριο όπου ο Γενικός Δείκτης κύλησε σε νέα χαμηλά 32 μηνών και στις 592,70 μονάδες, ενώ ο τραπεζικός δείκτης κατρακύλησε σε νέα ιστορικά χαμηλά και στις 409,08 μονάδες.\nΆρα ο Δεκέμβριος - βρίσκοντας το Γ.Δ. στις 630,23 μονάδες και τον τραπεζικό δείκτη στις 468,44 μονάδες - ξεκινά από σαφώς καλύτερη – τεχνικά και ουσιαστικά – αφετηρία. Τόσο οι τράπεζες, όσο και τα blue chips – οδηγοί, έχουν δώσει σημαντική αντίδραση στις δύο τελευταίες συνεδριάσεις, αλλάζοντας προς το καλύτερο την τεχνική τους εικόνα.\nΠλέον, όπως σημειώνει ο υπεύθυνος ανάλυσης της Beta Χρηματιστηριακή Μάνος Χατζηδάκης, «τεχνικά ο Γενικός Δείκτης αγόρασε χρόνο στην ζώνη των 600 μονάδων, δεν πλήρωσε νέο χαμηλό και βελτίωσε κάπως την πτωτική εικόνα κλείνοντας στο υψηλό της εβδομάδας. Θα χρειαστεί ωστόσο εκ νέου μια υπέρβαση και διαφυγή από το επίπεδο των 630 μονάδων για να υπάρξει αλλαγή στην βραχυπρόθεσμη τάση».\nΣύμφωνα με τον αναλυτή, «ο MACD επέστρεψε θετικός, το ίδιο και ο κινητός μέσος των 30 ημερών, εξέλιξη η οποία δίνει κάποιες πιθανότητες υπέρ της συνέχισης της τάσης προς το επίπεδο της επόμενης αντίστασης. Οι ταλαντωτές κινούνται στην ζώνη της ουδετερότητας έχοντας ξεκινήσει από τα όρια των υποτιμημένων ζωνών. Αν και η αγορά έχει επαναλάβει το συγκεκριμένο μοτίβο των ισχνών ανοδικών τιναγμάτων στο πρόσφατο παρελθόν σε αυτή την φάση έχει τις συναλλαγές με το μέρος της. Επομένως, οι τεχνικές προϋποθέσεις υπάρχουν για μια πιο ουσιώδη ανοδική κίνηση τηρουμένων κάποιων αξιόλογων συναλλακτικών δεδομένων».


Campion.gr ™ | Από τον Νίκο Νικολάου: ΠΑΣ Γιάννινα-Θύελλα Καμαρίου 5-0\nΠΑΣ Γιάννινα-Θύελλα Καμαρίου 5-0\nΜε το ευρύ 5-0 επικράτησε ο ΠΑΣ Γιάννινα της Θύελλας Καμαρίου το απόγευμα της Πέμπτης για την 2η αγωνιστική ημέρα της φάσης των ομίλων του Κυπέλλου Ελλάδος.\nΜεγάλος πρωταγωνιστής για τους νικητές ήταν ο Λουκίνας, ο οποίος σημείωσε τέσσερα τέρματα (2', 31', 41', 71'), ενώ ένα σημείωσε και ο Σκόνδρας (68').\nΈτσι, η ομάδα των Ιωαννίνων έκανε το «2 στα 2» και εξασφάλισε εκτός συγκλονιστικού απροόπτου την πρόκριση στην επόμενη φάση, μιας και πρέπει να ηττηθεί 4-0 στο τελευταίο παιχνίδι από τον Ηρακλή για να αποκλειστεί.\nΠΑΣ Γιάννινα: Μιχαήλ, Σκόνδρας, Ευαγγέλου, Κακούμπα, Κάστρο, Αποστολόπουλος (60' Αθανασιάδης), Βιδάλ, Γιάκος (72' Νάουμετς), Κούζικ, Λουκίνας, Παμλίδης (66' Ξύδας).\nΘύελλας Καμαρίου: Τσουκαλάς, Λύγνος (65' Βλαβιάνος), Γελαδάρης, Μαντούσης (55' Δαβίλας), Ρέτζο, Φίλων, Γιάννης, Σιμίτσης (62' Γατσέλος), Ζενελάρι, Αρβανίτης, Μαυρομάτης.\nΔημοσίευση: Πέμπτη, Νοεμβρίου 01, 2018


Πακιστάν: Δεκάδες νεκροί απο την κακοκαιρία - Παγιδεύτηκαν στα αυτοκίνητά τους εν μέσω χιονοθύελλας | Simple News\nΠακιστάν: Δεκάδες νεκροί απο την κακοκαιρία – Παγιδεύτηκαν στα αυτοκίνητά τους εν μέσω χιονοθύελλας\nΦόβούς για δεκάδες νεκρούς εκφράζουν οι αρχές στο Πακιστάν, όπου η σφοδρή χιονόπτωση παγίδευσε οδηγούς μέσα στα οχήματά τους. Aνάμεσα στα θύματα υπάρχουν και τουρίστες\nΟ στρατός δίνει μάχη με το χρόνο για να καθαρίσει τους δρόμους και να σώσει τους ανθρώπους που είναι ακόμα παγιδευμένοι μέσα στα οχήματά τους, σε πολικές θερμοκρασίες κοντά στην πόλη Murree στην κορυφή του λόφου.\nΠερίπου 1.000 οχήματα παγιδεύτηκαν σε αυτοκινητόδρομο κατά τη διάρκεια χιονοθύελλας, σύμφωνα με τον υπουργό Εσωτερικών Σεΐχη Ρασίντ.\nΤο Murree είναι ένα ορεινό θέρετρο βόρεια της πρωτεύουσας Ισλαμαμπάντ. Τοπικά μέσα ενημέρωσης ανέφεραν την Παρασκευή ότι ανάμεσα στους αποκλεισμένους λόγω του χιονιού υπάρχουν και τουρίστες.\nΣτρατιώτες βοηθούν στον απεγκλωβισμό Πηγή: Α.Ρ\nΔεκάδες θύματα στο Πακιστάν εν μέσω σφοδρής χιονόπτωσης Πηγή: Α.Ρ\nΜάχη με το χρόνο δίνουν οι διασώστες Πηγή: Α.Ρ\nΠυκνό χιόνι κάλυψε την πόλη Murree στο Βόρειο Πακιστάν Πηγή: Α.Ρ\nΠερισσότερα από 100.000 αυτοκίνητα έφθασαν στην πόλη τις τελευταίες ημέρες για να δουν την ασυνήθιστα ισχυρή χιονόπτωση. Αυτό προκάλεσε τεράστιο μποτιλιάρισμα σε δρόμους που οδηγούν μέσα και έξω από την πόλη, είπε η αστυνομία.\nΟι αρχές ανέφεραν ότι τουλάχιστον έξι άνθρωποι πάγωσαν μέχρι θανάτου μέσα στα αυτοκίνητά τους, αλλά δεν είναι ακόμη σαφές πώς πέθαναν οι υπόλοιποι. Μία απο τις πιθανές αιτίες είναι η ασφυξία από την εισπνοή αναθυμιάσεων.\nΗ περιοχή έχει πλέον κηρυχθεί σε τόπο καταστροφής και οι πολίτες καλούνται να μείνουν μακριά. «Οι άνθρωποι αντιμετωπίζουν μια τρομερή κατάσταση», είπε τηλεφωνικά στο πρακτορείο ειδήσεων Γαλλικό Πρακτορείο ο Ουσμάν Αμπάσι, ένας τουρίστας που εγκλωβίστηκε στην πόλη, όπου σημειώνεται ακόμη πυκνή χιονόπτωση.\nΘερμοκρασίες που έφθασαν μέχρι και τους 8 βαθμούς υπό του μηδενός αναφέρθηκαν στην περιοχή Α.Ρ\n«Δεν είναι μόνο οι τουρίστες, αλλά και ο τοπικός πληθυσμός που αντιμετωπίζει σοβαρά προβλήματα» συμπεριλαμβανομένων των ελλείψεων φυσικού αερίου και νερού, πρόσθεσε.\n«Για πρώτη φορά εδώ και 15 έως 20 χρόνια τόσο μεγάλος αριθμός τουριστών συνέρρευσε στο Murree, κάτι που δημιούργησε μια μεγάλη κρίση», είπε ο κ. Rashid σε βιντεοσκοπημένο μήνυμα.\nΟ πρωθυπουργός Ίμραν Καν δήλωσε σοκαρισμένος για τους «τραγικούς θανάτους» των τουριστών. «Έχουμε διατάξει έρευνα και τη θέσπιση ισχυρών κανονισμών για να διασφαλιστεί η πρόληψη ανάλογων τραγωδιών», είπε ο Χαν σε ένα tweet.\nΤο Murree χτίστηκε από τους Βρετανούς τον 19ο αιώνα ως ιατρική βάση για τα αποικιακά στρατεύματα.\nPrevious Η Τουρκία καλεί ΗΠΑ και Ρωσία να αποφύγουν τις προκλήσεις πριν τις μεταξύ τους συνομιλίες\nNext Κλινικές πολυτελείας για τον κορονοϊό: Γιόγκα, σπα &… λασπόλουτρα από την Ελβετία μέχρι την Ταϊλανδη


Εγκαινιάστηκε το νέο οίκημα της Αλληλεγγύης στη Λεμεσό (Φωτογραφίες)\nΕγκαινιάστηκε το νέο οίκημα της Αλληλεγγύης στη Λεμεσό (Φωτογραφίες)\tFeatured\nΠραγματοποιήθηκαν τα εγκαίνια των νέων Επαρχιακών Γραφείων του Κινήματος Αλληλεγγύη στη Λεμεσό. Την ακολουθία των εγκαινίων τέλεσε ο Πανοσιολογιότατος Αρχιμανδρίτης Φιλόθεος, στην παρουσία της ηγεσίας της Αλληλεγγύης, των Δημάρχων Λεμεσού και Γερμασόγειας, καθώς και μελών και φίλων του Κινήματος.\n«Η Αλληλεγγύη», πρόσθεσε η Δρ. Ελένη Θεοχάρους, «έχει ως βασικό της έμβλημα την αγάπη μεταξύ του λαού, την συμπαράσταση του ενός προς τον άλλο και την αλληλοβοήθεια. Θα συνεχίσουμε τον αγώνα, μόνο με αυτό τον αγώνα θα κάνουμε το λαό μας πιο ευτυχισμένο, θα κάνουμε τον τόπο μας καλύτερο και θα οδηγήσουμε τον τόπο μας προς την σωστή και αληθινή ελευθερία, την ελευθερία και τη Δημοκρατία που ξεκινάει από μέσα μας».\nΟ Βουλευτής Λεμεσού του Κινήματος Αλληλεγγύη, Γιώργος Παπαδόπουλος, σε σύντομο χαιρετισμό του ανέφερε μεταξύ άλλων: «Πραγματοποιούμε σήμερα με μεγάλη χαρά και αγάπη τα εγκαίνια του νέου οικήματος μας στη Λεμεσό. Η σημερινή ημέρα σηματοδοτεί μια νέα αρχή για το Κίνημα, μια επανεκκίνηση, ιδιαίτερα στη Λεμεσό, μια πόλη που έχει αποδείξει πολλές φορές τη στήριξη της προς το Κίνημα».\nΟ κ. Παπαδόπουλος συνέχισε λέγοντας ότι έχουν θέσει πλέον ψηλούς στόχους τους οποίους μπορούν να πετύχουν αν δουλέψουν σκληρά και συλλογικά. «Η πόρτα του Κινήματος είναι ανοιχτή όχι μόνο για μέλη μας, αλλά και για όλους τους Λεμεσιανούς που θα ζητήσουν από εμάς αρωγή και στήριξη. Εξάλλου το όνομα του Κινήματος μιλά από μόνο του», συμπλήρωσε.\nΟ Δήμαρχος Λεμεσού Νίκος Νικολαΐδης, ευχήθηκε κάθε καλό στην Αλληλεγγύη και την Πρόεδρο του Κινήματος Δρ. Ελέ-νη Θεοχάρους, η φωνή της οποίας είναι όπως είπε «καθαρή». «Εύχομαι κάθε καλό στην Αλληλεγγύη για να συνεχίσει τη δράση της, εύχομαι να συνεχίσουμε την καλή συνεργασία που έχουμε και στο Δημοτικό Συμβούλιο και στη Βουλή» είπε χαρακτηριστικά.\nΗ Πρόεδρος του Κινήματος Αλληλεγγύη, Δρ. Ελένη Θεοχάρους, τόνισε στην ομιλία της ότι «η Αλληλεγγύη κάνει ένα νέο ξεκίνημα χωρίς να αλλάζει ούτε ένα «ι» από τις βασικές Αρχές της, που δεν είναι άλλες από τον αγώνα για κατοχύρωση των Ανθρωπίνων Δικαιωμάτων όλων των Κυπρίων ανεξαιρέτως, σε όλη την επικράτεια του νησιού.\nMore in this category: « Το Δημοτικό Μέγαρο της Λεμεσού πλημμύρισε από Μαρωνίτες (Φωτογραφίες)\tΔείτε ποια φαρμακεία διημερεύουν σήμερα Κυριακή 8 Δεκεμβρίου »